Imunisasi Bayi Penting. Jangan Skip Jadual!

Imunisasi bayi adalah sangat penting untuk menjamin kesihatan anak mama. Ditambah pula dengan keadaan di sekeliling kita yang terdedah pelbagai penyakit yang berbahaya dan ada juga yang boleh meragut nyawa. Oleh itu, mama papa tak boleh ambil ringan tentang pengambilan imunisasi bayi ni. Dengan adanya vaksin, penyakit yang berbahaya ini dapat di cegah dan si comel dapat dilindungi.
Suntikan vaksin perlu diambil oleh setiap bayi kerana tubuh badan bayi mempunyai sistem imun yang sangat lemah. Jadi, mereka mudah dijangkiti penyakit. Dengan adanya vaksin, sistem imun bayi dapat dikuatkan dan menguatkan sel pertahanan tubuh badannya. Adanya sel pertahanan, penyakit yang boleh mengancam nyawa dapat dielakkan. InsyaAllah.
Imunisasi bayi : Jenis-jenis dan kegunaan vaksin

Untuk pengetahuan mama dan papa sekalian, inilah jenis dan kegunaan vaksin yang perlu diambil oleh si comel kita:
1. BCG
Suntikan BCG atau nama saintifiknya Balsine Calmette-Guerin. Suntikan ini diberi untuk mencegah penyakit Tuberculosis atau lebih dikenali sebagai batuk kering. Selain itu, ia untuk mencegah jangkitan kuman pada selaput otak bayi. Kesan jangkitan kuman pada selaput otak bayi akan menyebabkan cacat otak kekal.
2. DTap
Ini adalah kombinasi suntikan vaksin yang perlu diambil bagi memberi perlindungan kepada penyakit Difteria, Tetanus dan Pertusis.
Penyakit difteria terjadi apabila kuman menjangkiti tekak sehingga boleh menyebabkan kematian. Kuman ini juga boleh merebak ke organ lain dan sebabkan kegagalan organ.
Tetanus atau lebih dikenali sebagai kancing gigi. Orang ramai ingat dapat penyakit ni dari besi karat saja tapi sebenarnya ia ada di mana saja dan di tanah juga. Suntikan ini dapat melindungi kuman daripada masuk ke dalam luka.
aP pula untuk Pertusis. A bermaksud acelullar. Jangkitan ni lebih dikenali sebagai batuk 100 hari dan boleh membunuh.
3. IPV
Suntikan ini pula bernama inactivated polio vaccine. Baru-baru, kita dikejutkan dengan penyakit polio setelah 27 tahun lenyap di Malaysia. Risiko bagi yang tidak mengambil suntikan ini akan mengalami lumpuh bukan saja badan malah otot pernafasan.
4. HiB
HiB ialah hemophilus influenza type B. Ia diambil untuk cegah kuman HiB. Kuman Hib ni boleh sebabkan kecacatan otak dan pekak.
5. MMR
M untuk measles atau bahasa melayunya demam campak. Penyakit ni datang dengan demam dan ruam. Ada juga yang mata merah dan batuk selsema. Kalau tak cegah, penyakit ni boleh membunuh.
M ke 2 untuk mumps atau lebih dengan mudahnya dipanggil beguk. Ia disebabkan oleh virus paramyxovirus. Beguk ni akan sebabkan jangkitan air liur dan leher kita akan membengkak. Selain itu, beguk juga boleh sebabkan kemandulan.
R untuk Rubella. Penyakit ni secara umumnya tidak bahaya. Biasanya penyakit ni akan menyerang ketika bayi di dalam kandungan ibu. Bayi yang lahir akan jadi cacat otak, kepala kecil, mata buta, jantung berlubang dan pekak.
6. HPV
Ia akan diberi kepada perempuan yang berumur 13 tahun. Suntikan ini diberi untuk mencegah Human Papilloma Virus kerana virus ini akan menyebabkan kanser pangkal rahim.
7. JE
Ia dikenali sebagai Japanese Encephalitis. Ia hanya akan diberi kepada bayi yang tinggal di Sarawak sahaja. Virus ini datangnya daripada nyamuk dan akan sebabkan jangkitan pada otak.
8. Pneumokokal
Dalam bajet 2020, kerajaan mengumukan akan pemberian suntikan pneumokokal secara percuma kepada setiap bayi. Oleh itu, jangan lepaskan peluang untuk dapatkan suntikan ini. Suntikan ini diberi bagi melawan bakteria Septrococcus dan berfungsi mencegah penyakit pneumonia, meningitis, oitis media dan bacteremia.
Jadual Imunisasi
Credit:KKM
Dimana boleh dapatkan suntikan vaksin ini?
Mama dan papa sekalian, suntikan vaksin ini wajib ya. Boleh dapatkan di hospital dan klinik kerajaan dan percuma. Bagi sesiapa yang kata vaksin ni ada DNA khinzir, muzakarah ulama telah mengeluarkan fatwa bahawa suntikan ini hukumnya harus bagi membina sistem imunisasi badan.

 Sumber: Kementerian Kesihatan Malaysia
 Baca Juga: Hospital Wanita Dan Kanak-Kanak Kuala Lumpur (Lokasi Baru)
Pesan Mama Siti
Suntikan vaksin ini hanyalah ikhtiar bagi melindungi penyakit. Janganlah kita menolak vaksin ni, bila  kita tolak vaksin ni. Kita bukan saja bahayakan keselamatan anak tetapi juga orang di luar sana. Mama Siti harap semua mama dan papa sekalian ambil berat tentang perkara ni. Biar anak yang menangis  sebab sakit kena suntik daripada kita yang menangis kehilangan mereka. Jadi, jom ambil vaksin.
 Imunisasi bayi hingga umur ke berapa? Suntikan bayi akan bermula dari baru lahir sehingga ke usia 12 bulan. Boleh rujuk jadual imunisasi yang disediakan oleh KKM.  Berapa kali vaksin yang perlu diambil oleh seorang bayi? Vaksin yang perlu diambil bergantung kepada dos setiap setiap suntikan. Contohnya, Hepatitis B mempunyai 3 dos suntikan.  Berapakah harga suntikan vaksin di klinik swasta?  Anggaran bagi setiap suntikan bermula dari RM 69 hingga RM 90.  Berapakah haraga suntikan vaksin di klinik kerajaan?  Ibu bapa boleh mendapatkannya secara percuma di setiap klinik kerajaan.


“Check-Up Drive Thru” untuk Bayi Jaundis

Check-up drive thru untuk bayi jaundis? Kenapa tak boleh kan? Jaundice atau demam kuning ni adalah salah satu perkara normal yang dihidapi oleh bayi baru lahir. Tapi jangan pula kita ambil mudah dengan hal ini. Terutamanya dalam keadaan sekarang ni menyebabkan mama papa takut nak bawa anak check up terutamanya bagi bayi yang ada jaundice.
“Check-up Drive Thru” untuk Bayi Jaundis di Ipoh
Bagi mereka yang tinggal di Ipoh, mereka tak perlu bimbang lagi untuk bawa bayi check up kerana di sana ada sebuah klinik ‘drive thru’ untuk pemeriksaan bayi jaundis yang disediakan di Hospital Raja Permaisuri Bainun. Bestnya! Hanya check up bayi dari dalam kereta je.

Inisiatif yang diambil oleh para pengamal perubatan di hospital ini adalah bagi mengekalkan ‘social distancing‘ serta memudahkan mama papa untuk lakukan ‘check up‘ bayi mereka.

Ketua Pengarah Kesihatan, Dr Noor Hisham menzahirkan kebanggaannya terhadap inisiatif pihak hospital itu kerana langkah itu bukan je memberi kemudahan kepada mama papa malah juga menjimatkan masa menunggu dan mengelakkan kesesakan di klinik. Tambah beliau lagi, kebanyakan mama papa memberi ‘feedbacks’ yang positif dengan pendekatan ini.
Seramai 63 bayi telah disaring pada 29 Mac 2020 di mana proses ini bermula pada jam 9 pagi hingga 12 tengah hari.  Proses saringan ‘drive thru jaundice’ ini dilakukan oleh pasukan dari Klinik Paediatrik HRPB yang diketuai oleh Dr Chua Bee Sim dengan menggunakan kemudahan fasiliti dari Klinik Kesihatan Greentown.

Hasil saringan itu telah menahan 3 bayi bagi proses fototerapi manakala 11 orang bayi memerlukan rawatan venesection.
Pendekatan yang inovatif ini akan diteruskan pada masa akan datang biarpun COVID-19 berakhir kata Dr Noor Hisham. Katanya lagi, pasukan pakar kanak-kanak akan menambahbaik perkhidmatan mereka bagi melancarkan lagi proses ini untuk kemudahan bersama.
KKM Kebanggaan Kami
Dengan ‘updates’ yang positif tentang COVID-19 dari hari ke hari serta inisiatif yang kreatif seperti drive thru jaundice ini, sudah cukup membuktikan, bahawa negara kita mempunyai pasukan kesihatan yang hebat dan unggul di mata dunia.
Terima kasih warga KKM yang telah banyak menyumbangkan kudrat dan berkorban demi menjamin kesihatan negara.  Semangat dan kesabaran mereka patut dibanggakan dan dicontohi oleh kita semua demi terus membangunkan negara kita, Malaysia.
Sumber: Noor Hisham Abdullah
BACA LAGI JAUNDIS BAHAYA ATAU TIDAK? FAKTA MENARIK TENTANG JAUNDIS YANG BIASA DIHADAPI BAYI BARU LAHIR.
Pesan Mama Siti
Harus diingatkan bahawa demam kuning jangan dibiarkan atau diambil mudah. Hal ini kerana, setiap perubahan yang ditunjukkan oleh badan anak-anak adalah petanda kepada tahap kesihatan mereka. Mama Siti harap semua terus menjaga jarak sosial dan kebersihan diri. Staf KKM sedang melakukan yang terbaik bagi menyekat wabak pandemik ini, kita hanya perlu duduk di rumah dan patuh dengan arahan kementerian sahaja. Bersama kita melawan COVID-19 demi masa depan semua!


Adab-Adab Terhadap Ibu Bapa Yang Perlu Kita Amalkan

“Ibu, Ibu, Ibu”. Itu adalah jawapan daripada baginda Rasulullah apabila ditanya berkenaan siapakah yang patut kita taati. Kewajipan mengamalkan adab dengan ibu-bapa amatlah dituntut dan dibuktikan dalam sebuah hadith riwayat Imam Al Bukhari dan Muslim. Dalam hadith itu, disebut tentang kedudukan ibu-bapa yang dituntut dalam Islam.
“Amal perbuatan yang amat disukai Allah swt ialah solat (yang tepat) pada waktunya, berbakti kepada orang tua dan berjihad pada jalan Allah”Imam Al Bukhari dan Muslim
Perkara ini menjadi satu benda yang
dituntut adalah kerana beberapa sebab. Antaranya adalah ibu-bapa adalah sumber
keberkatan dalam hidup kita. Orang pernah berkata, jika kita menjaga hubungan
kita dengan ibu-bapa, maka berkatlah hidup kita. Adab kita terhadap ibu-bapa
juga menzahirkan tanda terima kasih dan sayang kita terhadap mereka.
Antara amalan yang boleh kita praktikkan adalah:

1. Mendengar nasihat dan tidak melawan
Sebagai anak, kita hendaklah patuh dan sentiasa mendengar nasihat mereka selagi tak melanggar syarak. Janganlah kita berbalah dengan mereka kerana perbuatan ini boleh mengguris hati. Walapun kadangkala ada masa mereka salah, namun apa yang kita boleh buat hanyalah dengar dan diam.
2. Menjaga kebajikan mereka
Selain mentaati, kita juga boleh membantu mereka mengikut kemampuan. Kebajikan yang diperkatakan bukan sahaja dari aspek kewangan malah juga tenaga dan luangkan masa. Luangkanlah masa bersama mereka selagi mereka masih ada. Jangan kita menyesal di kemudian hari sudahlah.
3. Menghormati mereka
Terdapat banyak perbuatan yang boleh kita amalkan untuk menghormati mereka. Antaranya adalah seperti jangan makan sebelum mereka, segera menyahut panggilan mereka dan jangan keluar rumah tanpa izin. Banyak lagi perbuatan yang boleh kita lakukan untuk kita beradab dengan ibu bapa dan itu antara contoh yang kita boleh lakukan.
4. Memelihara nama baik, kehormatan dan harta benda mereka; tak memburukkan mereka
Dalam menjadi anak yang baik, kita juga hendaklah menjaga nama, kehormatan dan harta benda kedua-dua orang kita. Kita disarankan untuk tak bercakap benda yang tak baik tentang mereka dan menggunakan harta benda mereka ke arah kebaikan. Elakkan membazir dan menggunakan harta mereka dengan lagha.

5. Mendoakan mereka jika sudah meninggal dan berbuat baik dengan rakan mereka
Bagi anak-anak yang sudah tiada orang tua, anda boleh beradab dengan mereka dengan cara berdoa untuk kesejahteraan roh mereka. Doa anak-anak yang soleh adalah salah satu perkara yang tak putus setelah seseorang itu meninggal dunia. Selain itu, anda juga dituntut untuk menjaga hubungan baik bersama sahabat mereka. Bukan sahaja dapat mengekalkan kemesraan jalinan itu malah kita juga boleh menambah kenalan.
6. Langsaikan hutang mereka yang telah meninggal
Jika arwah meninggalkan hutang, segeralah melangsaikan hutang piutang itu. Hal ini kerana hutang wajib dibayar melainkan sudah dihalalkan oleh pemberi hutang. Anda boleh bertanya kepada kawan-kawan arwah sekiranya arwah ada berhutang dengan mereka. Boleh juga menggunakan media sosial untuk memberitahu perkara ini memandangkan semua orang sangat aktif di platform ini.

7. Menunaikan upah haji
Bagi ibu-bapa yang tak sempat menunaikan ibadat haji, anak-anak digalakkan melakukan upah haji atau badal haji kepada arwah orang tua mereka. Anda boleh dapatkan perkhidmatan ini daripada Tabung Haji atau juga syarikat-syarikat yang berdaftar.
Dalam mengejar mimpi dan mencari rezeki, jangan kita lupa asal-usul kewujudan kita. Telah menjadi kewajipan kepada kita untuk mentaati dan beradap terhadap kedua ibu-bapa kita. Jadilah anak soleh dan solehah yang sentiasa patuh dengan mereka selagi tidak melanggar syarak.
Sumber:  Dakwah dan Tarbiah, Pejabat Mufti Wilayah Persekutuan & Kompleks Islam USIM

Pesan Mama Siti
Sebagai anak, kita hendaklah sentiasa menghormati dan bertanggungjawab kepada kedua-dua ibu bapa kita. Mama Siti harap, semua dapat mengaplikasikan tips and panduan ini. Dan ingat juga, jika kita mahu dihormati oleh anak-anak kita, maka kita juga perlu menghormati ibu-bapa kita dan anak-anak kita. Kerana ‘what you give, you get back‘.


Pengalaman Bersalin Dalam Musim COVID-19

Pengalaman bersalin dalam musim COVID-19 ni semestinya pengalaman yang takkan pernah dilupakan bagi mereka yang dah merasainya. Dalam tempoh PKP ni memang semua benda terbatas termasuklah kawalan ketat dari pihak hospital. Tapi Mama Siti nasihatkan mama yang sedang hamil dan yang sedang menanti hari tu janganlah terlalu risau dan berfikiran negatif ya.
Jom kita ikuti kisah dan pengalaman bersalin seorang mama yang telah selamat melahirkan cahaya mata keduanya pada tanggal 24 Mac 2020. Semoga kisah yang dikongsikan oleh Puan Anies Surianie, dapat membuatkan mama lebih bersedia dari segi mental dan fizikal.
Bersalin dalam fasa PKP Covid19
Alhamdulillah dah hampir seminggu selamat melahirkan anak kedua. Saya rasa terpanggil untuk share pengalaman bersalin dalam #fasaconvid19 sekarang ni.
Start je Perintah Kawalan Pergerakan tempoh hari, nurse KK dah pesan kena bersiap sedia dengan kawalan ketat dari pihak hospital.
 1. TIADA PENEMAN DALAM LABOUR ROOM
Walaupun beranak anak pertama, kedua atau keberapa sekalipun suami atau waris tak boleh masuk teman. Suami/waris hanya boleh hantar dekat pintu wad bersalin sahaja. Be ready ye ibu² yang tengah menunggu hari. (Kalau boleh sediakan mask, kot² nurse hospital tempat awak suruh pakai sebelum masuk wad bersalin)
Ingat balik pesan nurse/doktor jangan panic. Kawal pernafasan, belajar curi nafas supaya tak mudah penat. Jangan nangis, jangan menjerit. Bagi perhatian apa yang nurse nak cakap masa dalam labour room tu. Sebab hanya nurse yang boleh tolong kita masa tu.
Suami hanya boleh tunggu depan pintu wad bersalin dan bersedia untuk azan atau iqamat anak depan pintu tu je. Langsung x boleh jenguk isteri dah masa ni.
Saya haritu hanya sorang nurse yg sambut baby. kebetulan sampai je dah penuh dalam LR lain, ada gang nak beranak skali. Hehe hanya katillah yg jadi tempat berpaut mencari kekuatan. Alhamdulillah, Allah permudahkan dua² ibu dan anak selamat.

 2. TIADA PENEMAN SIANG & MALAM DALAM WAD
Sediakan barang baby & ibu secukupnya. Untuk labour room & dalam wad packing siap² nanti senang husband bawak je. Kalau ada gdm atau rasa² kena beranak emergency pun kena prepare awal².
Paling penting bersedia dengan banyak² BELAJAR CARA MENYUSU. Dalam wad nanti hanya SUSU IBU SENJATA UTAMA untuk tenangkan baby. Dah tak ada mak/suami disisi nak tolong tenangkan baby kalau ibu penat. Nasib baik nurse pesan letak tissue dalam pampers baby, senang nak tengok baby dah kencing ke tidak. Takde la ibu blur sangat masa tu.
Walaupun anak kedua, sangat struggle sorang². Nak urus diri sendiri lagi, nak jaga baby lagi. Saya rasa dah cukup kuat masa tu, tapi tiap kali bergerak menitik jugak la air mata. 😅 tambah² terkena rengat, rasa macam ada sorang lagi baby nak keluar.

 3. TIADA PELAWAT DIBENARKAN MASUK PAGI ATAU PETANG
Kalau mak/suami nak kirim bekal makanan dari rumah kena past kat guard je. Beg² baju pun guard Yang tolong bawak masuk atau bawak keluar time nak discharge.
Nasib baik bersalin kt HTA, dapat lah jugak tengok muka suami ikut tingkap wad ibu & anak tu. Nak wat muka sedih tak sampai hati pulak, kita senyum jela tanda kita okey dah tak sabar nak balik #dudukrumah.
Buat ibu-ibu seperjuangan yang tengah menunggu hari, be prepared be ready. Bawak barang yg rasa betul² diperlukan secukupnya. Penuhkan ilmu menyusu didada. Jangan mengeluh gais. Kita kuat kerana kita wanita🙋♀. Mintak suami & family doakan proses bersalin dipermudahkan.

 Selamat berjuang!#24March2020 #babyboy#kitajagakita
Sumber: Anies Surianie
BACA JUGA Doa Mudah Bersalin Untuk Mama Amalkan
Pesan Mama Siti
Diharapkan semua para mama yang bakal melahirkan dalam tempoh kuarantin ini, dikuatkan semangatnya. Pastikan mama-mama cukup bersedia dari aspek fizikal, mental dan juga ilmu-ilmu menjaga bayi baru lahir. Semoga dipermudahkan segala urusan mama-mama semua ya!


Resepi Bayi 7 Bulan Ke Atas Untuk Mama Cuba!

Resepi bayi 7 bulan ke atas ni pasti membantu mama untuk lebih kreatif dalam menyediakan menu si manja. Apabila si manja kian membesar, selera si manja juga kian berubah. Sebagai mama, kita mesti nak berikan makanan yang terbaik untuk si manja dan pada masa yang sama dapat menarik minatnya.
Perkongsian dari seorang mama, Puan Rosma Aiza telah memberi idea yang menarik untuk menu si comel. Kombinasi menarik dan sihat ini amat mudah untuk dibuat oleh para mama. Jom kita tengok 15 variasi resepi bayi 7 bulan keatas. Manalah tahu resepi ni nanti boleh pikat selera si manja mama.
Resepi Bayi 7 Bulan Ke Atas
#Jejari Kentang

Bahan-bahannya :
Satu biji kentangDua sudu tepung jagungLobak MerahBrokoli
Cara-caranya :
Kukus lobak merah dan brokoli untuk beberapa minitKemudian cincangkan kedua bahan ituRebuskan ubi kentang sehingga lembutSetelah masak, lenyekkan ubi kentang dan campurkan tepung jagung, lobak dan brokoli.Uli sehingga sebati dan bentukkan menjadi jejari panjangUntuk penyediaannya, jejari ini digoreng sehingga keemasan
#Tofu Buah

Bahan-bahannya :
Tofu OrganikBuah – mengikut kesukaan anda
Cara-caranya :
Tofu perlu distim selama 10 minitKisarkan buah tanpa airCampurkan kedua-dua bahan dan sedia untuk dihidangkan
 #Mee Bolognese

Bahan-bahannya :
Mee Bayi OrganikAyamBawang PutihBawang MerahLobak MerahBrokoliTomato CeriMirepoixChicken Feet Stock (CFS)Pes TomatoOreganoUnsalted Butter
Cara-caranya :
Cincangkan bawang putih dan bawang merah dan tumiskan bersama unsalted butterBila dah naik bau, masukkanb cfs, mirepoix dan pes tomatoBiarkan seketika dan masukkan ayam serta lobak merahTambahkan sedikit airKemudian, masukkan brokoli dan tomatoSambil itu, panaskan air untuk merebus mee.Bila air sudah mendidik, masukkan mee dan biarkan sehingga lembut
Tambahan: Buah naga sebagai snek
 #Nasi Jagung & Ayam Grill

Bahan-bahannya :
BerasAyamJagungBrokoliBawang PutihHaliaMirepoixMixed herbsExtra Virgin Olive Oil (EVOO)
Cara-caranya :
Masak bubur nasi seperti biasaApabila nasi sudah mendidih masukkan jagung dan mirepoix. Sambil itu, perapkan ayam bersama bawang putih, halia dan mixed herbsKemudian grillkan ayam di atas daun pisangStimkan brokoli sehingga lembutCampurkan semua bahan dan kisarkan mengikut kesesuaian bayi andaTitiskan evoo dan sedia untuk dihidangkan
Tambahan: buah untuk snek
#Mee Sup Ayam

Bahan-bahannya :
Mee Organik BayiAyamChicken Feet Stock (CFS)Bawang PutihBawang MerahBrokoliSawi Pak ChoyTomato CherryExtra Virgin Olive Oil (EVOO)
Cara-caranya :
Panaskan air dan rebuskan mee sehingga lembutTumiskan bawang putih dan bawang merah dengan minyak masakMasukkan CFS  dan tambahkan sedikit airBiarkan mendidih dan masukkan pula ayam dan biarkan seketikaMasukkan brokoli, sawi dan tomatoCampurkan mee bersama sup dan kisarkan mengikut kesesuaian bayi anda
Tambahan: betik untuk snek
#Bubur Nasi & Tomyam Ayam

Bahan-bahannya :
BerasAyamBawang putihBawang merahMirepoixPes tomatoDaun limau purutSerai Lobak merahBrokoliExtra Virgin Olive Oil (EVOO)
Cara-caranya :
Panaskan air dan masukkan bawang putih, bawang merah, serai dan daun limau purut, mirepoix, pes tomato dan lobak merahApabila mendidih masukkan ayam dan biarkan sekejapMasukkan brokoliSambil itu, masakkan bubur nasi seperti biasaCampurkan dan kisarkan ia mengikut kesesuaian bayi andaTitiskan EVOO dan sedia untuk dihidang
Tambahan: buah delima sebagai snek
#Nasi Ayam

Bahan-bahannya :
BerasUnsalted butterBawang putihHalia4 herba; Bunga lawang, bunga cengkih, buah pelaga dan kulit kayu manisSup bunjutAyamMirepoixChicken feet stock (CFS)Batang saderiLobak merahDaun sup
Cara-caranya :
Panaskan unsalted butter dan tumiskan empat herba dan bawang putihMasukkan sedikit air dan berasMasukkan pula hirisan halia biarkan nasi masak.Bagi sup,panaskan air dan masukkan sup bunjut dan lobak merahBila air mendidih masukkan pula ayam, diikuti dengan mirepoix, CFS, batang saderi dan daun supCampurkan nasi bersama sup dan kisarkan mengikut kesesuaian bayi anda
Tambahan: buah oren sebagai snek
#Ikan Tenggiri Grill & Sup Sayur

Bahan-bahannya :
BerasIkan tenggiriBawang putihUbi keledekBayam merahBunga kubisMinyak masak
Cara-caranya :
Ikan tenggiri digrill di atas daun pisangBubur nasi dimasa seperti biasaPanaskan minyak dan tumis bawang putihKemudian, tambahkan sedikit air dan masukkan ubi keledekMasukkan kobis bunga dan bayam merahCampurkan bubur, ikan dan sup sayur dan kisarkan mengikut kesesuaian anak
Tambahan: buah pear untuk snek
#Ikan Tenggiri Stim & Sayur Labu dan Bayam

Bahan-bahannya :
BerasIkan tenggiriLabuBaby bayamMirepoixSerbuk ikna bilisHaliaExtra Virgil Olive Oil (EVOO)
Cara-caranya :
Bubur nasi dimasak seperti biasaApabila bubur kian mendidih, masukkan labuKemudian masukkan baby bayam, mirepoix, dan serbuk ikan bilis apabila bubur hampir masakSambil itu, stimkan ikan tenggiri bersama haliaSejukkan kedua-dua nya kemudian dikisarkan mengikut kesesuaian bayi andaTitiskan sedikit EVOO sebelum dihidangkan
Tambahan: buah pear sebagai snek
#Ikan Merah Stim Halia & Sayur Campur

Bahan-bahannya :
BerasIkan MerahUbi KeledekKacang PeasHaliaTomato CeriMirepoixExtra Virgin Olive Oil (EVOO)
Cara-caranya :
Masak bubur nasi seperti biasaApabila bubur sudah mendidih masukkan ubi keledek dan kacang peasMasukkan tomato apabila bubur sudah hampir masakKemudian stimkan ikan merah bersama haliaCampurkan kedua-dua nasi dan ikan dan kisarkan mengikgut kesesuaian bayi anda.
Tambahan: buah epal sebagai snek
#Sup Ikan Merah

Bahan-bahannya :
BerasIkan merah4 herba; bunga lawang, bunga cengkih, buah pelaga dan kulit kayu manisSup bunjut *jika mahuBawang putihBawang merahHaliaLobak merahTomata ceriDaun supMinyak masak
Cara-caranya :
Tumiskan 4 herba tadi bersama bawang dengan menggunakan minyak masakMasukkan air, sup bunjut dan lobak merahApabila air sudah mendidih, masukkan pula ikan merahKemudian, masukkan tomato dan daun supBagi bubur, masak seperti biasaKemudian kedua-duanya dikisarkan mengikut kesesuaian bayi anda.
Tambahan: buah anggur sebagai snek
#Ikan Singgang & Sayur Sawi

Bahan-bahannya :
BerasIkan selarBawang merahBawang putihKunyit hidupLengkuasAsam kepingSawi pak choyExtra virgin olive oil (EVOO)
Cara-caranya :
Masak bubur nasi seperti biasaSambil itu, panaskan air dan masukkan hirisan bawang merah, bawang putih dan lengkuas yang diketuk serta asam keping untuk singgang. Masukkan ikan apabila air sudah mendidihStimkan sayur sawi sehingga layuCampurkan bubur, ikan singgang dan sawi untuk dikisarkan mengikut kesesuaian bayi andaTitiskan EVOO sebelum menghidangkan menu ini
Tambahan: buah mangga sebagai snek
#Bubur Ayam Sayur Campur

Bahan-bahannya :
BerasAyam Baby BayamLobak merahMirepoixChicken feet stockExtra virgin olive oil (EVOO)
Cara-caranya :
Masak bubur nasi seperti biasaApabila sudah mendidih, masukkan ayam dan lobak merahMasukkan pula bayam, mirepoix dan CFS apabila bubur hampir masakBiarkan menyejuk dan kisarkan mengikut kesesuaian bayi andaTitiskan EVOO dan sedia untuk dihidang
Tambahan: buah oren sebagai snek
#Bubur Nasi dan Sup Ayam

Bahan-bahannya :
1. Beras2. Ayam3. Bunga lawang, kulit kayu manis, buah pelaga & bunga cengkih4. Bawang merah5. Bawang putih6. Lobak merah7. Bunga kubis8. Tomato ceri9. Daun sup10. Minyak masak
Cara-caranya :
1. Masak nasi bubur seperti biasa2. Tumis empat sekawan bersama minyak masak dan masukkan bawang putih dan bawang merah.3. Bila dah naik bau masukkan ayam dan kacau seketika4. Tambahkan sedikit air5. Masukkan lobak merah dan bunga kubis6. Biarkan sehingga mendidih dan sayur menjadi lembut.7. Masukkan tomato dan daun sup9. Campurkan bubur nasi dan sup ayam dan hidangkan.
Tambahan: Buah anggur sebagai snek.
#Bubur Nasi, Ikan Tenggiri Grill, Sup Air Sawi dan Brokoli

Bahan-bahannya :
 1. Beras2. Ikan tenggiri3. Bawang putih4. Brokoli5. Sawi pak choy6. Extra virgin olive oil (EVOO)
Cara-caranya :
1.Ikan tenggiri digrill atas daun pisang2. Panaskan air dan masukkan bawang putih yang diketuk3. Masukkan brokoli dan biarkan sehingga lembut4. Kemudian masukkan sawi pak choy5. Boleh masukkan serbuk ikan bilis jika mahu6. Bubur nasi dimasak seperti biasa7. Campurkan dan kisar mengikut kesesuaian bayi8. Siap untuk dihidang dengan titisan EVOO
Tambahan: Buah delima sebagai snek.
Semoga dengan 15 resepi bayi 7 bulan keatas ni dapat memberi manfaat kepada mama di luar sana dan juga menaikkan selera si manja mama.
Selamat mencuba!
Sumber: Rosma Aiza
BACA JUGA TUKAR TEKSTUR MAKANAN BAYI MENGIKUT UMUR
Pesan Mama Siti
Bagi mengekalkan kesegaran makanan si comel, mama semua boleh memasak dengan sedikit lama. Diharapkan ‘posting’ ini dapat merungkai kebuntuan ibu-ibu di luar sana. Di samping memilih makanan yang berkhasiat untuk kesihatan mereka, ibu-bapa juga perlu peka dengan kebersihan mainan si manja. Rajinkan untuk disinfeksi mainan anak. Ikuti cara disinfeksi mainan di sini.


Semua orang mesti familiar dengan nama Hospital Bersalin Kuala Lumpur kan? Bagi yang masih belum tahu, Hospital Wanita dan kanak-kanak yang telah bertapak selama lebih lima dekad itu telah dihentikan operasinya pada September 2019 yang lalu. Sebagai ganti, kerajaan telah membuka satu hospital khas bagi menggantikan Hospital Bersalin itu dengan Hospital Wanita dan Kanak-Kanak (WACH).
Wajah Baru Hospital Wanita dan Kanak-kanak Kuala Lumpur
Dibina di dalam kawasan Hospital Kuala Lumpur, hospital ini kini memberi nafas baru kepada HKL dengan kelengkapan yang lebih selesa dan maju.

Pelbagai kemudahan yang jauh lebih maju
Mula beroperasi pada hujung tahun 2018, hospital ini bukan sahaja kemudahan kepada ibu bersalin namun kepada kanak-kanak kerana hospital ini dilengkapi dengan kawasan permainan khusus untuk golongan si comel ini. Selain mempunyai hampir seribu katil buat ibu bersalin, kemudahan dewan bedah dan struktur binaan bangunan itu juga begitu “wow”.
 “Kemudahan di hospital ini sangat mesra bapa”  kata Dr Roniyuzam, pengarah hospital ini
Ruang menunggu yang selesa dan cantik untuk para suami sewaktu menanti kelahiran cahaya mata mereka.

Di samping itu, hospital ini juga sudah menerima kelahiran 17 bayi seawal hari pertama tahun 2020. Selain menyambut kelahiran bayi dengan kelengkapan yang hebat, Hospital Wanita dan Kanak-Kanak ini juga menyediakan perkhidmatan khusus kepada kanak-kanak. Contohnya pusat pembangunan kanak-kanak dan klinik pakar pediatrik.
Menurut satu keratan akhbar tempatan, caj minimum yang dikenakan kepada ibu bersalin adalah serendah RM10 sahaja. Murahkan? Kalau dekat luar negara mesti dah beribu kosnya. Dengan caj yang rendah, mama dapat menikmati keistimewaan bangunan setinggi 12 tingkat ini.

Bagi sebarang pertanyaan atau rawatan, bolehlah hubungi pihak hospital melalui maklumat di bawah:
Hospital Kuala Lumpur,  50586 Jalan Pahang,  Wilayah Persekutuan Kuala Lumpur.
Tel No: 03-26155555Fax: 03-26989845Email: pro.hkl@moh.gov.my
Sumber: Hospital Kuala Lumpur, Berita Harian

BACA LAGI: Apakah kebaikan & risiko bersalin normal VS C-Section?Sertai Kelas Antenatal 2020 Selangor yang dianjurkan oleh Motherhood.
Pesan Mama Siti
Kepada bakal ibu dan bapa, rancanglah awal-awal dan pilihlah hospital yang berdekatan bagi mengelakkan komplikasi semasa proses kelahiran. Bagi yang menetap di Kuala Lumpur, anda boleh memilih Hospital Wanita dan Kanak-Kanak ini untuk mendapatkan perkhidmatan yang setanding hospital swasta lain.


Panduan Beli Sayur Buat Suami Masa PKP

Panduan beli sayur untuk suami? Kenapa tidak? Mesti ada para suami dan papa yang panik bila kerajaan mengumumkan hanya ketua keluarga saja yang dibenarkan keluar beli barang keperluan harian sepanjang tempoh PKP ni kan? Mesti ada juga yang risau kena beli barang seorang diri tanpa ‘orang rumah’ disisi. Almaklumlah selalunya ‘orang rumah’ yang pakar dan menjadi ketua bab-bab memilih dan membeli barang keperluan ni terutamanya barang dapur.
Relaks papa, jangan risau jangan panik. Small matter je tu! Mama Siti akan tolong dan guide papa semua macam mana nak beli barang keperluan terutama sayur. Ditambah pula sayur ni ada macam-macam jenis. Warna je sama hijau tapi lain-lain jenis tau! Kita yang perempuan pun kadang kala boleh confuse, inikan pula kaum lelaki.
Mama pun tak terkecuali mesti risau bila nak suruh papa beli barang. Bagi papa yang tahu tu mudahlah kerja mama tapi macam mana bagi yang tak biasa ni? Jadi untuk mengelakkan dari berlakunya tersalah beli nanti, mama kena buat list beli barang tu kena detail dan jangan main agak-agak je tau. Orang lelaki ni kena spesifik baru dia faham nanti apa yang kena beli. Tak adalah ambil masa berjam-jam nanti masa beli barang.
Panduan Beli Sayur Buat Suami
Semoga perkongsian dari Harith Faisal ni dapat membantu para suami dalam membuat pemilihan sayur dan dalam masa yang sama para suami juga dapat belajar kenali jenis-jenis sayur. Kan best tu!

1. Daun Sup & Daun Ketumbar

Daun ketumbar biasanya lebih kembang dan batangnya lebih pendek berbanding daun sup.
Yang Kanan : Daun Sup
Yang Kiri : Daun Ketumbar
2. Halia & Lengkuas

Paling mudah untuk bezakan ialah bau. Tapi kadang2 nasib memang tak menyebelahi kita. So, selain bau, boleh tengok pada urat.
Urat lengkuas lebih jelas, urat halia macam tersorok balik kulit. Lengkuas kembangnya jarak-jarak manakala halia gemuk dan rapat-rapat.
Cara lain nak bezakan ialah tengok pada longgokan. Halia biasanya longgok tinggi sebab demand banyak, lengkuas tak ramai pakai so kedai biasanya jual sikit-sikit.
Kunyit? klu isi kuning oren-oren tu confirm dah kunyit.
Yang Kanan : Halia
Yang Kiri : Lengkuas
3. Bayam Merah & Bayam Hijau

Bayam ada 2 jenis ya, Merah dan Hijau. So, kalau isteri pesan bawak balik bayam, jangan lupa tanya nak merah ke nak hijau. Barulah up sket imej kita ni.
4. Bunga Kubis & Kubis

Kubis pun ada 2 jenis. Bila isteri pesan belikan kubis, follow up dengan soalan, “Nak kubis bunga ke kubis biasa?”
Ataupun kau speaking terus, “Do you want cauliflower or cabbage?”
Yang Kanan : Kubis
Yang Kiri : Bunga Kubis
5. Salad

 Jangan salah beli. Salad orang tak buat masak lemak. Kubis orang tak buat sandwich.
6. Cili Benggala

 Semua ni sama. Kalau isteri mintak beli cili benggala, jangan blur-blur. Bellpepepe, capsicum, cili benggala sama je.
7. Kailan & Sawi

Bezanya pada batang. Batang kailan keras dan bercabang. Sawi pula batangnya lembut dan bercantum di bawah. Biasanya sawi ni bawa balik, kita patah-patahkan saja batangnya dari stem.
Yang Kanan : Sawi
Yang Kiri : Kailan
8. Kucai dan Daun Bawang

Bezanya pada daun. Kucai halus-halus orang buat masak dengan char kueh teow. Daun bawang ni tebal dan lohong.
Yang Kanan : Kucai
Yang Kiri : Daun Bawang
Senang kan nak pilih sayur ni. Panduan yang dikongsi oleh Harith Faisal sedikit sebanyak dapat membantu para suami membeli barang keperluan memasak. Ingat, masa shopping nanti sentiasa amalkan social distancing dan pakai hand sanitizer. Balik dari shopping, terus mandi dulu sebelum menghampiri isteri dan anak-anak. Oh ya barang-barang yang dibeli pun jangan lupa dibersihkan dulu ye!
Semoga bermanfaat!
Sumber: Harith Faisal
BACA JUGA KETAHUI KHASIAT BUAH-BUAHAN & SAYURAN MENGIKUT WARNA
Pesanan Mama Siti
Mama Siti harap dengan perkongsian ini dapat membuka mata para suami dan papa. Bila dah habis PKP nanti, temanlah isteri bila beli barang dapur. Bawa sekali anak-anak. Pada masa yang sama, kita boleh belajar banyak benda juga. Hal dapur ni, jangan selalu serah bulat-bulat pada isteri je ye.


Susu Biasa VS Susu A2 Protein – Adakah Jenis Susu Penting Untuk Anak-anak?

“Taknakkkk, Mama, saya taknak minum susu tu lah!” Dan drama dipagi hari pun bermula…itulah anak saya yang dahulunya sering meminta susu, tetapi sekarang, seteguk pun taknak!
Dan sebagai seorang ibu yang masih cetek pengetahuan, saya fikirkan anak saya hanya mengamuk. Sehinggalah ada satu hari, saya tersedar bahawa anak saya sering mengalami ketidakselesaan pada perutnya selepas minum susu.
Saya terus mendapatkan nasihat pakar, dan apa yang dimaklumkan oleh doktor selepas itu agak mengejutkan bagi saya. Saya dimaklumkan bahawa anak saya sebenarnya mempunyai alahan terhadap susu yang diberikan kepadanya – dek kerana reaksi imunisasi badannya terhadap salah satu jenis Protein yang terkandung di dalam susu. “Eh, selama ni saya ingatkan semua susu mengandungi protein yang sama je. Tak tahu pulak ada 2,3 jenis protein dalam setiap susu.”
Sejak itu, barulah saya tahu bahawa sebenarnya susu biasa mengandungi dua jenis protein – A1 Protein dan A2 Protein. Dalam masa yang sama, terdapat juga jenis susu A2 Protein, yang hanya mengandungi A2 Protein; dan kedua-dua protein ini memberi kesan yang berbeza kepada tubuh badan kita.
“Tapi, apakah yang membezakan antara susu biasa dan susu A2 Protein?”
Untuk pengetahuan semua, badan kita sebenarnya ‘breaks down’ A1 Protein (bukan A2 Protein) menjadi pecahan protein yang dipanggil ‘beta-casomorphin-7 (BCM-7); dimana ia boleh menyebabkan keradangan pada bahagian perut.
BCM-7 yang terdapat dalam susu biasa akan menyebabkan ketidakselesaan perut, keradangan, dan pelbagai gejala lain yang hampir sama dengan mereka yang mengalami laktosa intoleransi.
Berdasarkan satu kajian yang diterbitkan dalam Jurnal Nutritisi pada tahun 2016 telah menunjukkan bahawa peserta yang meminum susu yang mengandungi A2 Protein sahaja selama dua minggu tidak mengalami keradangan dan ketidakselesaan perut yang kerap berbanding dengan peserta yang minum susu mengandungi A1 Protein.
Kajian yang sama juga menasihatkan orang ramai supaya mengambil susu A2 Protein sahaja untuk mengelakkan sebarang keradangan dan ketidakselesaan perut.
Tambahan pula, susu A2 protein juga memberikan pelbagai manfaat pada kesihatan anak kecil kita. Berikut merupakan khasiat susu A2 Protein yang Mama harus tahu.
Manfaat Kesihatan Susu A2 Protein Kepada Anak-Anak
Membantu dalam perkembangan otak yang lebih sihat.Meningkatkan kesihatan usus.Tulang dan gigi yang menjadi lebih kuat.Membantu dalam pertumbuhan badan kanak-kanak.
Dan banyak lagi! Untuk pengetahuan Mama, sebaik sahaja saya yakin bahawa saya harus menukar kepada susu yang baru untuk anak-anak, saya mendapati Susu A2 Protein DiamondPure® keluaran A2 Milk Marketing Sdn Bhd merupakan susu yang sesuai untuk mereka dan seisi keluarga.

Seperti namanya, Susu A2 Protein DiamondPure® hanya mengandungi protein A2 beta-casein, yang memberikan keselesaan lebih baik kepada sistem pencernaan kita. Susu A2 Protein DiamondPure® adalah 100% semulajadi, tidak mempunyai A1 protein, bebas bahan pengawet dan penambah perasa, serta tidak dihasilkan secara genetik. Yang lagi best, susu ini didatangi dalam dua saiz: 1L (pek keluarga) dan 300ml (untuk satu hidangan).
Bagi pengguna Muslim, Mama boleh yakin dengan susu ini kerana ia telah disahkan Halal oleh Jakim. Nak tau lagi manfaat kesihatan lain mengenai susu A2 Protein? Haa jom tonton video di bawah:

Selain itu, apa yang membuatkan saya (dan keluarga) jatuh hati dengan Susu A2 Protein DiamondPure® ialah kerana empat varian ini – dan kami seisi keluarga sangat sukakan keempat-empatnya!
1 – Susu dengan Madu Manuka

Gabungan susu semulajadi dengan madu Manuka. Madu Manuka sangat terkenal dengan ciri antibakteria, antiviral, dan anti-radang. Ia turut membantu mengurangkan gula dalam darah dan juga mengurangkan tahap kolesterol.
2 – Susu dengan Serat Inulin

Thorrrbaik. PALING LOVE.
Serat inulin yang terkandung dalam susu ini merupakan serat tumbuhan yang larut, yang berkesan membantu sistem pencernaan, dan meningkatkan fungsi dan kesihatan usus dengan bertindak seperti prebiotik. Ia juga membantu dalam mengawal selera makan dan meningkatkan kesihatan jantung dalam jangka masa panjang.
Susu A2 Protein DiamondPure® dengan Inulin Serat juga merupakan alternatif terbaik kepada susu biasa anda kerana ia tidak mempunyai perasa. Rasanya juga seperti susu biasa! Ini merupakan ‘HERO’ antara kesemua empat varian Susu A2 Protein DiamondPure® di pasaran dan sudah semestinya Mama juga tidak mahu ketinggalan untuk mendapatkannya!
3 – Susu dengan Kiwi

Susu ini dirumus khas dengan enzim buah kiwi sebagai bahan utama dan digabungkan dengan serat inulin dan madu Manuka. Kiwi, sebagai nutrien utama untuk varian ini membantu memperlahankan proses penuaan (sesuai sangat untuk Mama yang nak ‘maintain’ awet muda!)
4 – Susu Rendah Lemak dengan Madu Manuka

Susu ini sesuai untuk Mama atau ahli keluarga yang perlu mengawal diet. Digabungkan dengan madu Manuka, susu ini membekalkan kalsium dan vitamin D yang dapat menguatkan pertumbuhan gigi dan tulang anak-anak.
Kini, memberi anak-anak minum susu menjadi lebih mudah (dan jangan terkejut kalau anak-anak sendiri yang nak!) dengan Susu A2 Protein DiamondPure®. Mama boleh mendapatkan Susu A2 Protein DiamondPure® di Motherhood.com.my* pada harga diskaun sehingga 53% (sehingga 30 April 2020) untuk empat paket 1L atau di kedai runcit premium terpilih di sekitar Lembah Klang seperti di Jaya Grocer, Village Grocer, AEON, dan banyak lagi.
* Untuk pesanan online, pembekal Susu A2 Protein DiamondPure® hanya melakukan penghantaran di kawasan Lembah Klang sahaja – Putrajaya, Cyberjaya, Subang Jaya, Taman Desa, TTDI, Damansara Utama, Ara Damansara, Petaling Jaya, Shah Alam, Cheras, Kuala Lumpur, Bangi, Ampang, Desa Park City, dan lain-lain. Sebarang permintaan penghantaran khas ke kawasan Seremban juga boleh diaturkan. Anda hanya perlu menghantar mesej di Facebook Messenger Motherhood.

Untuk maklumat lanjut mengenai Susu A2 Protein DiamondPure®, layari laman web rasmi DiamondPure® hari ini! Ketahui lebih banyak manfaat kesihatan mengenai Susu A2 Protein ini di Facebook & Instagram DiamondPure®. Taste it to love it. Jom dapatkannya sekarang!
Artikel ini diolah daripada Motherhood.com.my (versi Bahasa Inggeris).


Barang Keperluan Bayi Yang Perlu Disediakan Sebelum ‘Due Date’

Barang keperluan bayi dah lengkap? Macam mana pula dengan persiapan mama? Almaklumlah menanti kehadiran ahli baru dalam keluarga pasti mengujakan setiap bakal mama dan papa. Namun ada beberapa perkara yang perlu diambil kira terutamanya persiapan menyambut kelahiran si manja. Seeloknya hendaklah dilakukan kira-kira dua hingga tiga minggu sebelum ‘due-date’ mama.
Ini bagi mengelakkan sekiranya sebarang kemungkinan berlaku sekurang-kurangnya mama dah prepare awal. Tak adalah kelam kabut nanti. Benda paling penting sekali yang mama kena prepare adalah kelengkapan barang keperluan bayi. Jangan lupa keperluan mama sekali ye!
Sediakan satu beg ‘Ready-to-Go’

Pertama sekali, saya menyarankan supaya bakal mama papa perlu bersiap sedia dengan beg hospital. Beg ini adalah ‘ready-to-go’ yang mana sudah lengkap dengan barang-barang keperluan bayi dan mama sewaktu kelahiran di hospital.
Mungkin beg ini dianggap tidak menjadi kewajipan namun sekiranya anda atau isteri anda ditakdirkan untuk bersalin sedikit awal dari ‘duedate’, beg ini mampu mengelakkan anda panik dan gelabah. Anda tidak perlu mengemas barang, berlari sana dan sini untuk mencari barang keperluan bayi dan isteri anda. Hanya perlu capai beg itu dan terus segera ke hospital bersama isteri anda.
Senarai kelengkapan barang keperluan bayi dan mama
Kelengkapan yang perlu ada di dalam beg
itu hendaklah merangkumi keperluan kedua-dua ibu dan si comel yang bakal dilahirkan.
Antara keperluannya adalah:
Untuk Bayi :
Lampin
pakai buangBeberapa
pasang baju – disyorkan material baju itu adalah 100% kapasBotol
susu dan puting bayiSusu
formulaTisu
basahKain
napkinMandian
bayi seperti sabun dan syampuTowelSarung
kaki dan tangan

Untuk Ibu :
Buku rekod kehamilanKad PengenalanKain batik secukupnyaBaju sejuk dan beberapa pasang stokingColi menyusuPam payudara Tuala wanita maternityMinyak anginBahan bacaan – buku, AlQuran atau majalahBeberapa pasang pakaian dalam

Setelah kembalinya dari hospital, antara barang keperluan bayi yang perlu mama papa baru sediakan adalah seperti berikut:
Bantal dan selimut bayiMinyak telonBarutPencuci khas botol susuDetergen khusus untuk baju bayiBedak dan krim pelembab sekiranya kulit si manja mengalami kemerah-merahan Buaian baby dan ‘stroller’ – mengikut keperluan bayi

Penyediaan barang keperluan bayi ini tak perlulah terlalu banyak dan mewah. Utamakan keperluan penjagaan wajib sahaja dahulu. Biarpun kita teruja dalam menyambut kelahiran si manja, kita harus mengelakkan pembaziran. Bagi menjimatkan perbelanjaan, mama papa boleh membeli-belah di laman sesawang Motherhood.com.my. Terdapat pelbagai barangan bayi dengan harga yang berpatutan dan mampu milik yang boleh mama papa dapatkan.
Semoga bermanfaat!
Sumber: The Rohani & Viral Oh Viral
BACA JUGA Doa Mudah Bersalin

Pesan Mama Siti
Penyediaan kelengkapan bayi haruslah dititikberatkan agar tiada yang tertinggal dan terlupa. Untuk lebih efektif, mama dan papa boleh buatkan checklist keperluan bayi dan ingat utamakan yang penting dahulu. Dalam musim Covid-19 ini kita kena amalkan penjimatan. Priorities over needs okay?


Lindungi Anak Dari COVID-19, Ini Tipsnya!

Lindungi anak kita dari wabak yang membahayakan ni. Sekarang kita dah masuk fasa kedua Perintah Kawalan Pergerakan(PKP), boleh dikatakan 90% rakyat Malaysia mengikuti arahan yang diberikan dan kawalan dari pihak berkuasa makin ketat. Buat yang masih berdegil, tolonglah ikut arahan ini ye. Kita sebagai rakyat Malaysia bertanggungjawab untuk membendung wabak ini dari menjadi semakin serius. Kesiankanlah, petugas kesihatan yang bersusah-payah di hospital. Sekiranya, barisan Frontliners lumpuh, amat sukar bagi kita untuk membendung wabak ini.

Bagi yang dah berkeluarga, jangan dilupakan anak yang masih kecil ya. Mereka ni perlu sentiasa dilindungi terutamanya dalam keadaan sekarang ni. Sebagai mama dan papa, kita mestilah sentiasa lindungi anak agar dijauhi dari penyakit ni. Berikut merupakan tips yang diberi oleh Jabatan Perubatan Kemasyarakatan dan Pencegahan Universiti Malaya tentang cara untuk melindungi anak-anak dari COVID-19.
Tips Lindungi Anak Dari COVID-19
WHO menyarankan agar semua melakukan social distancing kerana dengan mengamalkan social distancing dapat mengekang tularnya wabak ini. Selain itu, kanak-kanak merupakan insan yang mudah dijangkiti kerana tubuh badan mereka yang kecil dan sistem imuniti mereka yang belum cukup kuat untuk melawan kuman-kuman jahat.
Kejayaan pendekatan social distance ini bergantung kepada masyarakat juga. Contohnya, Korea Selatan berjaya mengawal wabak COVID-19 ini dari terus menjadi serius kerana melakukan social distancing. Mereka tak perlu LOCKDOWN atau PKP seperti China dan Malaysia. Mereka hanya mendengar apa yang disarankan oleh kerajaan dan akhirnya wabak itu berjaya dikawal sepenuhnya.
Sumber:Jabatan Perubatan , Kemasyarakatan ,Dan Pencegahan , Fakulti Perubatan , Universiti Malaya
Langkah-langkah pencegahan :
1. Pastikan anak-anak semua cuci tangan dengan kerap selama 20 saat dan bila keluar, pakai hand sanitizer dan face mask.
2. Bila bersin atau batuk, pastikan ikut etika yang betul supaya titisan-titisan ini tak merebak kepada orang lain.
3. Pastikan anak-anak diberi makanan yang seimbang setiap masa.
4. Elakkan dari berada dekat dengan orang yang sakit seperti ke hospital atau tempat berkumpulnya orang ramai kerana kanak-kanak mempunyai sistem imuniti badan yang lemah.
5. Ajari anak agar tak menyentuh muka selepas anak-anak menyentuh benda kotor.
6. Dalam keadaan sekarang, ajari anak supaya elakkan dari bersalaman dengan orang lain.
Oleh itu, ini merupakan tanggungjawab kita bersama untuk memastikan agar anak-anak dilindungi daripada penyakit berbahaya. Ini kerana virus ini akan menyerang sesiapa pun tanpa mengira usia, bangsa dan agama.
Semoga Bermanfaat!

Sumber : Public Health Malaysia
BACA JUGA Risaunya Bila Anak Selesema! Gangguan Nafas Si Comel Pasti Meresahkan Ibu Bapa
Pesan Mama Siti :
Mama dan papa sekalian , walaupun tips ini untuk anak-anak . Kita sebagai ibu bapa juga mestilah amalkan benda ni , ini kerana anak-anak mengikuti apa yang dilakukan oleh kita. Melentur buluh biarlah dari rebungnya. Jangan lupa, kerapkan basuh tangan ye .Bersama-sama , kita mengekang wabak ini . Ingat, just stay at home.


Simptom Positif Covid, Banyak Prosedur Perlu Dibuat

Banyak langkah yang perlu diambil untuk kenal pasti sama ada mama ada simptom positif atau tak. Kalau mama atau ahli keluarga mama ada simptom COVID-19, mama atau ahli keluarga mama kena cepat-cepat pergi ke klinik kesihatan atau hospital berdekatan. Jangan tunggu-tunggu lagi dah. Tapi jangan pula mama bawa sekampung ke klinik macam rombongan cik Kiah. Bahaya ramai-ramai ni sebab kat sana banyak je penyakit yang berjangkit. Lebih baik pergi sendirian atau bawa seorang je.
Untuk pengetahuan mama, nak detect positif COVID-19 ni bukanlah mudah. Nak dapat keputusan ni pun bukan dalam masa 5 atau 10 minit. Makan masa berhari-hari dan banyak prosedur yang perlu dilakukan oleh doktor.
Melalui perkongsian seorang petugas kesihatan, beliau berkongsi apa yang doktor akan buat kalau seseorang tu ada simptom COVID-19. Ingat, langkah ni bukan semudah ABC tau!

Prosedur yang akan dilakukan untuk kenal pasti simptom positif COVID-19
Doktor akan tanya beberapa soalan dahulu untuk kenal pasti simptom
A- Ada simptom tak? (demam/batuk /sakit tekak/susah nafas)
B- Ada baru balik dari luar negara tak?
C- Ada jumpa/tinggal dengan sesiapa yang sakit atau disyaki covid tak?
Kalau ada A dan (B atau C), baru doktor akan masukkan dalam wad dan ambil sampel.
Kalau ada B atau C sahaja, kami akan aturkan untuk ambil sampel tekak dan hidung di Hospital tertentu tapi anda perlu kuarantin.
Kalau takde A, B, C, takyah risau.. Jangan datang klinik ye kalau takde urusan.
Sample yang diambil akan makan masa 2 -3 hari
Selagi taktahu keputusan, yang ada simptom kena stay dekat wad, yang tak ada simptom kena kuarantin dekat rumah.
Sample kena ambil 2 kali
Sekiranya kedua-dua keputusan negatif, barulah anda dikira negatif covid. Tak perlu kuarantin. Yang kat wad pun boleh balik kalau stabil.

Tolong jangan cakap sembarangan kalau tak pasti
Contoh “saya rasa semalam saya jumpa jiran saya baru balik Italy, saya rasa dia positif covid laa”Jangan main rasa-rasa. Kena pasti, baru cakap dengan doktor. Sebab kalau anda cakap sembarangan, doktor ni kena cepat2 asingkan awak dari orang lain, kena pakai ‘baju angkasawan’ yang harganya mahal untuk periksa awak. Tutup klinik sementara untuk pembersihan.
Jadi, jangan cakap sembarangan dan susahkan orang lain.
Kesimpulannya, bukan semua orang akan diambil sampel. Anda semua kena faham. Duduk rumah 14 hari ni tolong tambahkan ilmu kesihatan, jangan main game dan movie marathon sahaja.
Tolong pesan dekat ahli keluarga, kawan2, geng2 motor, geng2 bawang jangan pergi hospital/klinik kalau tiada urusan. Hanya pesakit sahaja pergi, tak perlu bawak seisi keluarga. Nanti lagi mudah dapat penyakit.
Semoga bermanfaat!

Sumber: Nur Izyan Hanisah
BACA JUGA INI PENYAKIT KEBIASAAN MENYERANG SI KECIL YANG MERISAUKAN IBU BAPA
Pesan Mama Siti
Mama Siti harap dengan apa yang Mama Siti beritahu ni, buka mata korang semua. Tolong jangan ambil mudah pasal COVID-19. Sekarang ni, duduk rumah elok-elok ya. Jaga kebersihan dan cuci tangan selama 20 saat. Tidak dilupakan juga buat FRONTLINERS kita yang bertugas membasmi wabak ini.


Probiotik | Bakteria Baik Yang Mencegah Pelbagai Penyakit dari Bayi hingga Dewasa

Cuba bayangkan, ketika anda sedang duduk di taman permainan melihat anak-anak bermain, tiba-tiba ada sesuatu yang menarik perhatian anda – bagaimana anak-anak lain kekal aktif berlari dan bermain tanpa penat. Ibu bapa mereka pula kelihatan berbual dan bergelak ketawa dengan santai dan bersahaja dibangku yang disediakan.
“Hmm, apa yang membuatkan mereka kekal aktif ya?”
Suasana tersebut membuatkan anda turut menginginkan apa sahaja yang diambil atau digunakan oleh mereka – tips, nasihat, makanan tambahan, dan sebagainya. Yelah, semua orang hendak kekal aktif bukan?
Dalam anda sedang mencari jawapan kepada tahap kesihatan dan keaktifan mereka, anda terjumpa satu topik yang sedang trending di Google; iaitu mengenai Probiotik. Secara ringkas, probiotik adalah sumber bakteria baik yang memberi pelbagai manfaat kesihatan kepada usus kita. Ia membantu dalam menyeimbangkan bakteria baik dan fauna yang terdapat di dalam usus manusia.

Usus yang sihat sebenarnya akan menyerap nutrien dan membuang sisa makanan dengan lebih berkesan. Oleh itu, persekitaran usus yang kondusif dan seimbang dapat membantu mengekalkan kesihatan dan tahap aktif tubuh badan pada tahap optimum.
“Eh, betullah!”
Kalau difikirkan kembali, ia sebenarnya agak masuk akal. Misalnya, bayi yang sering alami ‘colic’ atau sakit perut, boleh dirawat dengan probiotik. Apabila tubuh badan berfungsi dengan baik, organ-organ akan turut menjalankan ‘tugas’ mereka dengan sempurna. Haa, dah jumpa satu  jawapan kenapa jiran-jiran serta anak-anak mereka kekal aktif!
Dalam pada itu, probiotik juga memberi pelbagai manfaat lain kepada kesihatan kita. Antaranya:
> Meningkatkan kesihatan usus.
Seperti yang dinyatakan di atas, probiotik berfungsi untuk meningkatkan bakteria yang baik dan juga mengimbangi flora usus manusia. Ini merupakan peranan utama probiotik kepada tubuh badan anda.
> Mengurangkan cirit-birit.
Kajian menunjukkan bahawa beberapa dos strain probiotik yang sesuai dapat membantu mengurangkan cirit-birit bagi bayi dan kanak-kanak di beberapa buah negara.
Strain yang dimaksudkan ini adalah Lactobacillus GG, Saccharomyces boulardii, dan Lactobacillus reuteri. Pengambilan probioktik sebanyak sekurang-kurangnya 5bilion/d telah mengurangkan kesakitan cirit-birit dalam satu hari. Walau bagaimanapun, anda disaran untuk mendapatkan nasihat pakar dahulu sebelum mengambil probiotik, agar ia sesuai dengan tahap kesihatan anda.
> Untuk masalah usus seperti radang usus.
Dalam masa yang sama, probiotik juga merupakan ‘ubat’ utama sebagai rawatan untuk Irritable Bowel Syndrome (IBS) atau Inflammatory Bowel Disease (IBD); juga dikenali sebagai radang usus.
 > Alahan dan ekzema.
Apabila usus anda sihat kerana dos probiotik yang sesuai, ia secara tidak langsung menyebabkan organ-organ di dalam badan kita dalam berfungsi dengan baik.
Pengambilan probioktik dalam diet harian dapat membantu usus membuang segala toksin dan kotoran di dalam badan yang boleh menyebabkan alahan dan ekzema. Ingat, sebelum anda bagi anak anda probiotik, dapatkan nasihat pakar terlebih dahulu!
> Gangguan pada sistem pencernaan.
Kanak-kanak sangat terkenal sebagai ‘picky eater’. Oleh itu, dos probiotik yang sesuai pasti dapat membantu mereka untuk ke tandas dan membuang segala toksin akibat daripada tabiat pemakanan yang kurang sihat itu.
BeFine – Minuman & Yogurt Probiotik
Gunakan produk probiotik BeFine, yang dapat membantu menjaga kesihatan usus anda sekeluarga! Tambahan pula, BeFine yang mengandungi Bifidobacterium (sejenis strain probiotik yang terbukti secara klinikal di Jepun), berpotensi mengurangkan risiko jangkitan influenza sehingga 80% dengan memperbaiki sistem imunisasi anda.

Disediakan dalam botol dan bekas yogurt yang sesuai untuk seisi keluarga, anak-anak yang ‘picky eaters’ juga pasti akan memilih minuman dan yogurt probiotik BeFine. Mereka hanya perlu memilih daripada dua perisa yogurt – original atau buah Markisa, atau daripada empat perisa minuman yogurt BeFine (original, buah markisa, mulberi atau strawberi).

Dikilangkan mengikut piawaian Jepun yang ketat, produk BeFine juga mengandungi kombinasi strain bakteria yang terpilih, sesuai dengan gaya hidup anda. Produk BeFine adalah rendah lemak, rendah gula dengan TIADA sebarang gula tambahan, dan tidak mengandungi pewarna tiruan.

Kesihatan badan anda bergantung kepada gaya pemakanan anda. Pilih sumber pemakanan dan nutrisi dengan bijak, serta ambillah secara sederhana. Dapatkan BeFine, minuman probiotik terbaik untuk meningkatkan kesihatan anda seisi keluarga.
Anda boleh mendapatkan produk BeFine di pasaraya atau kedai runcit berdekatan seperti Giant, AEON, MyDin, Aeon Big, The Store, MyNews, Econsave, TF Value, Billion, Tunas Manja, Nirwana, Jaya Grocer dan lain-lain.
Untuk maklumat lanjut, layari laman Facebook BeFine disini.
Artikel ini telah diolah daripada Motherhood.com.my.


Anak Menangis Minta Peluk, Doktor Kuarantin Diri

Hati ibu mana yang tak sayu melihat si anak menangis minta dipeluk didukung tapi apakan daya si ibu hanya mampu melihat dan mendengar tangisan si anak je. Ini kerana si ibu merupakan salah seorang ‘frontliner’ yang bertungkus lumus menangani wabak ini.
Disebabkan sikap segelintir yang mementingkan diri sendiri, ingkar arahan dan acuh tak acuh tentang isu ini, menyusahkan ramai pihak sehingga dirinya sendiri bimbang dijangkiti. Kisahnya bermula bila ada seorang suspek COVID-19 yang main masuk je tanpa mengikut prosedur yang betul.

Dear Malaysians, Tolong jangan selfish boleh dak?Kalau risau diri tu suspected as COVID sebab ada contact dengan…Posted by Khadijah Ismail on Monday, March 16, 2020

Anak Menangis Minta Peluk, Terpaksa Kuarantin Diri
Disebabkan bimbing dirinya dijangkiti, dia kuarantinkan dirinya sendiri. Siapa yang tak sedih bila tak dapat bersama dengan suami dan anaknya, ditambah pula si anak baru berusia 16 bulan. Melalui facebooknya, Khadijah Ismail, dia turut berkongsi video anaknya menangis minta didukung tapi demi keselamatan anak dan suaminya , dia hanya mampu melihat dari jauh je. Allahu sedihnya.

Kredit :FB Dr Khadijah Ismail
“Rasa sedih sangat sebab tak dapat peluk anak. Saya hanya boleh tengok dia menangis je sebab saya dinasihatkan untuk buat self-quarantine“
Lihatlah betapa komitednya para petugas kesihatan ni dalam melakukan kerja mereka. Mereka meletakkan nyawa kita sebagai prioriti yang perlu diselamatkan terlebih dahulu berbanding nyawa mereka. Jadi, tolonglah beri kerjasama. Kalau kita mendengar dan mengikut arahan yang diberikan sedikit sebanyak kita dapat membantu meringankan beban mereka.

This is my son crying to come closer to me but I could only watch him crying as I have been advised to self quarantine myself until my patient’s status is known.Wallahi this is so heartbreaking😢Please Malaysians, please don’t be selfish.Reveal your status/ ill contact/ travelling history to the triaging counter truthfully.Stop travelling Stop mass gathering Listen to KKMUpdated: now that the government has issued Restricted Movement Order, please please please stay at home! Don’t go anywhere. Please help us to fight this pandemic!We do not ask you to join us to be frontliners, We simply ask you to STAY AT HOME!#stayathome #dudukrumahdiamdiamUpdated (2): Alhamdulillah I have no longer required to self quarantine myself since last Thursday (18/3/2020). Thanks so much for the overflowing prayers❤Together we can fight this! 💪🏼Posted by Khadijah Ismail on Monday, March 16, 2020

Proses Pengesanan Kontak Yang Mama Perlu Tahu

Temubual – Semasa di hospital, pasukan perubatan menyenaraikan lokasi perjalanan Dan kontak pesakit dalam tempoh 14 hari yang lepas.
Penyiasatan – Pasukan kesihatan menjejaki kontak pesakit untuk mengesan dan menyiasat hubungan/interaksi dengan pesakit serta mendapatkan . maklumat lanjut.
Mengenalpasti – Keputusan dibuat bagi menentukan individu berkaitan merupakan kontak rapat/dekat dan berisiko tinggi untuk mendapat jangkitan.
Sekiranya kontak mengalamin GEJALA – beliau akan dirujuk ke hospital untuk pengasingan dan rawatan lanjut. Sekiranya kontak SIHAT beliau akan menjalani ujian untuk pengesahan dan diletak di bawah pengawasan di rumah bagi tempoh 14 hari.

Semoga bermanfaat!
Sumber :  Khadijah Ismail, infosihat
BACA JUGA HAMIL & COVID-19 : INI MAMA PERLU TAHU
Pesan Mama Siti
Kepada pesakit yang ada tanda-tanda COVID-19 ,tolonglah ada sifat common sense .Kesiankanlah , para petugas kesihatan ni . Mereka ada keluarga juga . Tolong , jangan pentingkan diri sendiri . Mama Siti doakan agar Malaysia kembali pulih dan bagi yang disahkan positif .Jangan putus harapan dan semoga cepat sembuh.


Inisiatif Istimewa untuk Warga Emas & OKU

Dalam pada semua orang sibuk ‘panic buying’ sehingga lupa pada golongan yang memerlukan seperti warga emas dan OKU. Disebabkan kekangan masing-masing, mereka tak dapat turut serta membeli barangan asas keperluan untuk mereka. Masa ni lah kita nampak sikap selfish manusia tanpa ‘beri ruang’ kepada manusia lain.
MYDIN Utamakan Warga Emas & OKU
Disebabkan hal ini, MYDIN telah memulakan inisiatif istimewa khas untuk golongan memerlukan ini. Perkara ini telah disahkan oleh CEO MYDIN, Datuk Wira (DR.) Hj. Ameer Ali Bin Mydin bahawa mereka akan mulakan operasi 30 minit lebih awal dari biasa bagi membantu golongan memerlukan seperti warga emas dan OKU  ini membeli barang keperluan dengan selesa tanpa perlu bersesak.
 “Kita menyediakan kaunter khas bermula hari ini sehingga 31 Mac depan bagi memudahkan golongan warga emas dan OKU membuat pembayaran.”
Bimbang kehabisan stok menjadi salah satu sebab kenapa orang lain borong sehingga licin. Jangan risau kerana MYDIN sentiasa menyediakan bekalan yang mencukupi dan membuat persediaan bekalan lebih awal.
“Mydin sentiasa menyediakan bekalan mencukupi dan membuat persediaan bekalan lebih awal susulan berlaku pembelian panik di Singapura, sebelum ini.”
“Orang ramai tidak perlu bimbang dan membuat pembelian panik kerana bekalan mencukupi dan pasar raya dibuka sepanjang perintah berkenaan.”

JAYA GROCER BEROPERASI LEBIH AWAL
Selain daripada MYDIN, pasaraya Jaya Grocer juga mengikut langkah yang sama dengan memulakan operasi lebih awal daripada biasa khas buat mereka yang memerlukan. Alhamdulillah semoga dengan langkah ini dapat membantu memudahkan urusan mereka tanpa perlu mengharungi lautan manusia.

Sumber: SinarHarian
BACA JUGA BAHAN ASAS WAJIB ADA KALAU ‘LOCKDOWN’
Pesan Mama Siti
Oleh itu , Mama Siti berharap yang inisiatif ini dapat membantu golongan yang memerlukan . Buat kita yang sihat walafiat ni , jangalah bersifat selfish .Beli barang macam kita ni kena Lockdown .Padahal ,kita baru kena kawalan pergerakan .Jangan risau , supermarket ni dibuka sepanjang kawalan pergerakan .Ingatlah orang lain yang nak beli barang tu juga.Jangan lupa ,masa keluar nanti. Pastikan pakai hand sanitizer dan sentiasa cuci tangan.


Hamil & COVID-19 : Ini Mama Perlu Tahu

Hamil & COVID-19? Apa yang mama perlu tahu dan apa yang mama perlu lakukan? Bermacam-macam yang bermain dalam fikiran bila memikirkan tentang wabak ni. Terutamanya bagi mama-mama yang sedang berbadan dua, mesti mama semua risau kan sebab golongan inilah antara yang mudah dijangkiti virus ni.
Dalam artikel ini Mama Siti nak share perkongsian dari seorang pegawai farmasi yang juga merupakan ahli kepada Medical Mythbusters Malaysia yang telah merungkai persoalan risiko wanita mengandung dan COVID-19 yang mama perlu tahu.

Risiko terjangkiti virus COVID-19 dan mama hamil
Adakah  mudah untuk wanita hamil jatuh sakit sekiranya dijangkiti?
Jika dijangkiti virus ini, keadaan wanita hamil akan lebih teruk ataupun tidak berbanding individu lain?
Jawapan:
Kajian belum menunjukkan bukti lagi bahawa wanita hamil lebih berisiko dijangkiti dan keadaannya lebih teruk berbanding individu lain.
Selain itu, wanita hamil akan rasa perubahan dalam sistem tubuh badan mereka dan mungkin meningkatkan risiko sesetengah jangkitan.
Kalau kita lihat balik virus yang datang dari kelompok yang sama dengan COVID-19 ini , ia akan menjangkiti  sistem pernafasan. Justeru, wanita hamil lebih mudah berisiko untuk mengalami kesan serius jangkitan.
Sebaik-baiknya, dinasihatkan agar wanita hamil menjauhi dan mengelak dari terkena jangkitan ini.
Saranan untuk wanita hamil ketika COVID-19
Mama semua boleh amalkan saranan yang disarankan KKM ini:
Kerapkan basuh tangan selama 20 saat dengan sabun dan gunakan Hand Sanitizer ketika berada di luar.Amalkan social distancing ( 1 Meter) dari orang yang dijangkiti virus ini.Pakai Face Mask ketika berada di luar.Elakkan berada di tempat awan dan jauhkan dari tempat sesak dengan orang awam . Mama semua boleh minta tolong sesiapa terutama suami kalau perlukan sesuatu seperti ke supermarket atau market.Elakkan dari ke luar negara terutama negara yang mempunyai kadar wabak COVID-19 yang tinggi ini.
Jika bergejala, hubungi Jabatan Kesihatan Negeri atau talian CPRC Kebangsaan di nombor hotline seperti di bawah ini:
03 – 888 10 20003 – 888 10 60003 – 888 10 700
Kredit :CDC KEBANGSAAN
KREDIT: CDC KEBANGSAAN
Sumber : Muhd Diezhan Mustapa
Baca Juga: DEMAM SEMASA HAMIL, INI SEBAB MAMA HAMIL MUDAH DIJANGKITI PENYAKIT
Pesanan Mama Siti
Mama Siti harap mama semua kekal tenang dan jangan panik bila menghadapi situasi tegang ini . Cepat -cepat jumpa doktor bila ada simpton COVID-19 dan jangan lupa self-quarantine .Ingat pesan PM kita , JUST STAY AT HOME . Tolong lah , dua minggu ni ,jangan kemana- mana . Mama Siti doakan agar Malaysia pulih dari gelombang wabak virus COVID-19 .


Bahan Asas Wajib Ada Kalau ‘LOCKDOWN’

Bahan asas memang sangat penting dan perlu ada sekiranya sesuatu berlaku pada negara kita. Contohnya seperti apa yang tengah berlaku sekarang ni iaitu wabak COVID-19 yang semakin menjadi-jadi ni yang telah menyebabkan banyak negara diisytiharkan ‘LOCKDOWN’. Jadi bila dah ‘LOCKDOWN’ bermakna tak dibenarkan keluar dari rumah dalam tempoh tertentu. Ada juga khabar angin yang cakap Malaysia juga bakal ‘LOCKDOWN’ sehinggakan ramai yang dah mula ‘panic buying’ sampai bahan asas pun habis licin.
Rileks! Di Malaysia, keadaan masih terkawal dan kerajaan kita telah mengisytiharkan perintah Kawalan Pergerakan. Dengan adanya perintah ini semoga dapat mengawal wabak ini dari terus merebak. Jadi tak perlu nak ‘panic buying’. Mama cuma perlu memastikan bekalan bahan asas sentiasa ada di rumah jika berlaku darurat. Itu je. Janganlah pergi borong semua sampai tak tinggal untuk orang belakang.
Bahan asas yang perlu ada sekiranya ‘LOCKDOWN’
#Bahan asas 1 : Karbohidrat

Mama-mama semua pastikan ye setiap isi rumah mempunyai bekalan bahan asas ini seperti karbohidrat yang mencukupi kerana ini merupakan sumber penting bagi membekalkan tenaga. Karbohidrat juga adalah salah satu makanan ruji kita. Contohnya beras, bijirin, tepung, oat dan lain-lain lagi.
 #Bahan asas 2 :  Kacang dan kekacang

Jangan lupa kekacang! Mungkin kalau anak tak ada selera nak makan, mama-mama boleh gantikan dengan kacang. Contohnya, kacang dal, kacang pis, almond dan lain-lain lagi.
 #Bahan asas 3 :  Susu

Susu juga penting ye mama-mama semua.Susu sangat penting untuk tumbesaran anak dan kalsium di dalam susu boleh menguatkan tulang dan juga gigi.Selain susu, para mama juga boleh simpan keju seperti parmesan , cheddar ,feta dan lain-lain lagi.
 #Bahan asas 4 :  Daging

Mama-mama juga mesti ada bekalan daging yang mencukupi seperti ikan ,ayam , seafood dan lain-lain lagi. Selain daging mentah , mama-mama semua boleh cari daging dalam tin , serunding ataupun salai. Yang ni , boleh tahan lama berbanding yang mentah.

#Bahan asas 5 :   Lemak

Lemak pun kena ada juga. Contohnya minyak ghee , minyak zaitun ,minyak sawit dan lain-lain lagi.
 #Bahan asas 6 :  .Buah dan sayur

Makan sayur dan buah juga mesti ya terutama anak-anak kerana mereka sedang melalui proses tumbesaran.Sayur dan buah bagus dalam membekalkan vitamin dan minerel.Selain sayur dan buah segar ,mama juga boleh cari yang diawet.Contohnya ,buah dalam tin , kimchi ,cendawan kering dan lain-lain.
 #Bahan asas 7 : Rempah, perisa dan perasa

Benda ni kena ada ,sangat penting sebab kalau tak ada benda ni , makanan kita jadi kurang enak dan nanti tak ada selera pula nak makan.Contohnya , garam ,gula , madu ,kicap dan ‘tiga sekawan’.
#Bahan asas 8 :  Comfort food

Benda ni sebenarnya tak ada pun tak apa. Tapi boleh buat kudapan kalau orang dalam rumah tengah bosan. Makesure makan benda ni ada limit tak boleh selalu sebab makanan ni tak bagi khasiat pun .Contohnya , chocolate , potato chips , maggi dan air bikarbonat.
Sumber : VanillaKismis
BACA JUGA BELI BARANG ONLINE TAK PERLU ‘PANIC BUYING’
Pesan Mama Siti
Semoga apa yang Mama Siti beritahu ni mampu buat mama-mama semua buat persediaan awal. Jangan lupa, air bersih yang mencukupi pun kena ada. Sekian ,semoga kita semua dilindungi dari wabak COVID-19.


Boleh Keluar RM500 dari Akaun 2 KWSP Mulai April

Semalam YAB Tan Sri Muhyiddin Yassin telah mengumumkan sebuah berita baik buat semua pencarum KWSP. Menurutnya, pencarum KWSP boleh mengeluarkan RM500 sebulan dari akaun 2 masing-masing bermula 1 April. Alhamdulillah!
YAB Perdana Menteri bersama Majlis Tindakan Ekonomi telah melakukan satu inisiatif yang berguna buat rakyat semua terutama sekali di dalam keadaan yang sukar ini. Mama Siti tahu disebabkan PKP ramai yang tidak boleh keluar bekerja dan tiada sumber pendapatan. Semoga dengan berita ini, dapat meringankan beban rakyat.

Inisiatif Pertama:
Kemudahan Pengeluaran i-Lestari bagi Pencarum Kumpulan Wang Simpanan Pekerja (KWSP) berjumlah RM 40 Billion
Inisiatif ini dijangka bakal memberi manfaat kepada 12 juta ahli KWSP:
Semua ahli KWSP yang berusia 55 tahun ke bawah boleh mengeluarkan wang simpanan  berjumlah maksimum RM 500 dalam akaun 2 masing-masing.Pengeluaran boleh dibuat bermula 1 April 2020 untuk tempoh selama 12 bulan.
Tambahan pula, YAB Perdana Menteri mengumumkan pengurangan kadar caruman KWSP pekerja sebanyak 4% dan inisiatif ini akan berkuatkuasa April 2020. Diharapkan agar bantuan ini dapat memberi wang lebih kepada para pekerja. Harapnya gunakanlah duit ini secara berjimat-cermat kerana kemungkinan PKP bakal berlanjutan kerana sekarang ini menunjukkan tiada tanda-tanda yang wabak ini bakal pulih di Malaysia.
“Nasihat saya kepada anda semua yang akan menerima manfaat ini, gunalah wang ini sebaik mungkin. Beli barang-barang yang perlu sahaja dalam waktu yang sukar ini. Yang penting, pastikan setiap hari ada makanan di atas meja untuk seisi keluarga. Mungkin juga wang ini sebahagiannya boleh digunakan untuk menampung bayaran bil air atau bil elektrik atau sewa rumah mengikut keperluan masing-masing.” YAB Perdana Menteri Muhyiddin Yassin

 Sebelum ini, Datuk Seri Najib Razak telah menggesa KWSP agar memudahkan pencarum untuk mengeluarkan sebahagian wang mereka untuk menghadapi kesusahan akibat COVID-19 ni.
“KWSP patut menimbangkan langkah memberi kelonggaran kepada pencarum untuk mengeluarkan sebahagian daripada baki akaun 2 simpanan mereka pada masa yang amat susah sekarang.” Datuk Seri Najib Razak
Semoga Bermanfaat!
Sumber : BeritaHarian
BACA JUGA BELI BARANG ONLINE TAK PERLU ‘PANIC BUYING’
Pesan Mama Siti
Mama Siti harap dengan pengumuman ini bakal melegakan hati ramai pihak. Mungkin ada yang bersetuju tetapi ada yang tidak bersetuju. Dengan duit inilah, ada golongancdari golongan B40 boleh gunakan untuk keperluan harian mereka. Mama Siti juga nasihatkan kalau ada orang yang susah, berilah bantuan sikit sebab hari ini mungkin hari dia , esok lusa hari kita pula. Sekian , semoga kalian semua ikut perintah PKP dan jangan lupa sentiasa cuci tangan.


Beli Barang Online Tak Perlu ‘Panic Buying’

Macam mudah je kalau beli barang online ni kan? Yelah sekarang kan kita berada di fasa Pergerakan Kawalan yang membuatkan pergerakan kita pun menjadi terbatas. Nak keluar beli barang pun tak berani sebab tu ada yang awal-awal dah ‘panic buying’. Benda boleh beli barang online, kenapa nak pening-pening?
Sekarang kan dah banyak aplikasi yang best-best untuk mama beli barang secara online. Tak perlu nak keluar bersesak-sesak sampai berebut barang bagai. Tak perlu. Gunakan teknologi yang ada. Lebih selamat, lebih mudah tak payah nak cari parking, tak payah nak beratur panjang kat kaunter.
8 Aplikasi Menarik Patut Mama Guna Untuk Beli Barang Online
Untuk mengelakkan diri dari sesak orang ramai, lebih baik mama beli barang online je. Lebih mudah tak perlu nak cari parking, lebih selamat tak perlu nak bersesak kat pasaraya.  Ini antara aplikasi yang mama boleh gunakan untuk beli barang secara online :
1. Tesco Online
Mesti mama semua pernah dengar pasal perkhidmatan Tesco Online ni. Tesco Online ni cover area sekitar Lembah Klang, Johor Bahru, Penang, Ipoh, Seremban dan Melaka. Bila nak beli barang dapur , kita boleh pilih slot di antara 10 pagi hingga 10 malam. Mungkin juga kini dah full slot jadi mama kena sabar sikit ya.
Selain dari barang kering mama juga boleh beli barang basah atau segar seperti ayam, ikan, sayur, roti dan lain-lain lagi. Macam kita shopping dekat Tesco lah tapi bezanya shopping secara online.
Bagi caj penghantaran pula, bergantung pada kawasan rumah mama dan caj servis bergantung pada waktu yang mama pilih. Kalau nak caj yang lebih rendah , mungkin mama boleh pilih waktu bukan peak-hour.

Info lanjut:  https://eshop.tesco.com.my/groceries/
Aplikasi Google PlayStore: https://play.google.com/store/apps/details?id=my.tesco.groceries
2. Happy Fresh

Bagi aplikasi ni pula, mereka akan tolong kita belikan barang dekat Cold Storage, Giant atau Tesco. Mama semua boleh download app ni dekat apple store ataupun google play store. Kalau tak ada kad debit atau kad kredit pun tak apa , sebab mereka terima bayaran cash.
Kalau mama nak tahu Happy Fresh ni merupakan sebuah syarikat penghantaran barangan runcit atas talian yang berpengkalan di sekitar Indonesia, Malaysia dan Thailand.
Mama boleh like Facebook Happy Fresh kalau nak tahu perkembangan terkini macam promosi atau update terkini.

Facebook:https://www.facebook.com/HappyFreshMY/Aplikasi Google PlayStore: https://play.google.com/store/apps/details?id=com.happyfresh.android&hl=ms
3. Jaya Grocer
Bagi mama yang tinggal di sekitar Lembah Klang ,  boleh gunakan apps Jaya Grocer ni kalau nak beli barang dapur online terutama sayur-sayuran organik.
Kalau nak beli buah-buahan import selain buah-buahan tempatan pun boleh sebab Jaya Grocer ada semua buah- buahan import yang susah nak dapat dekat supermarket lain macam strawberry , aprikot, blueberry dan lain-lain lagi.
Selain buah-buahan, kita boleh juga dapatkan daging sejuk beku import dari Australia yang halal dan makanan organik yang bebas gluten bagi yang health-concious.

Aplikasi Google PlayStore:  https://play.google.com/store/apps/details?id=my.app.trendcell.com.jayagrocer&hl=ms
4. BUNGKUSIT
Bungkusit ni pula macam perkhidmatan membeli barang menggunakan runner. Bukan je boleh beli barang dapur untuk mama tapi boleh bungkuskan makanan yang mama  dah lama nak sangat sama ada gerai ke, restoran atau mana-mana je lah asalkan dalam kawasan yang mereka cover.
Kalau nak suruh hantar atau ambil barang pun boleh , macam contohnya kita nak COD barang customer . Itu pun mereka boleh hantarkan untuk mama.
Bungkusit sekarang ni dah ada di kawasan KL, Selangor ,Johor,  Pulau Pinang , Melaka dan Negeri Sembilan.

Facebook: https://www.facebook.com/bungkusit/Aplikasi Google PlayStore:  https://play.google.com/store/apps/details?id=com.bungkusit&hl=ms
5. Red Tick
Yang ni pula, kalau mama semua nak dapatkan bahan makanan kering, barangan kesihatan atau kecantikan. Mama boleh beli dekat Red Tick kerana ada macam-macam promosi mingguan serta bulanan.
Red Tick ni bermula dari tahun 2010  dan merupakan servis penghantaran makanan yang dipercayai dan orang ramai mula gunakannya di sekitar Lembah Klang.

Facebook: https://www.facebook.com/RedTickOnline/Laman Web: https://shop.redtick.com/
6. My Groser
My Groser pula aplikasi kedai runcit online yang boleh buat delivery di sekitar Lembah Klang, Petaling Jaya, Subang Jaya, Shah Alam , Ampang, Puchong dan banyak lagi.
Kalau mama nak tahu My Groser dapat 4.75/5 rating tau dekat Google Play Store. Jadi aplikasi ni memang orang ramai percaya dan puas hati.
Bila dah dowload, jangan lupa masukkan alamat rumah sebab nak pastikan sama ada diaorang ada tak buat delivery dekat rumah mama.

Facebook: https://www.facebook.com/mygroser/Aplikasi Google PlayStore: https://play.google.com/store/apps/details?id=apps.mygroser.user
7. Grocer Helper
Apps yang ni lain sikit , dia tak ada dekat Google Play Store tapi mama boleh cari dekat Facebook.
Yang ni boleh buat delivery sekitar area Johor Bahru sahaja. Mama boleh gunakan servis ni kalau nak beli barangan basah macam ikan, sayur dan daging. Servis itu termasuklah siap potong dan packing sekali.
So, bila dah sampai ,tinggal masuk dalam peti sejuk je. Senang kan? Harga bermula dari RM 50 dan boleh tahan sampai 1 minggu tau!

Facebook: https://www.facebook.com/grocerhelper/
8. Mutiara Bersatu Barang Basah Delivery
Ni pun sama macam Grocer Helper, tapi untuk pengguna sekitar Pulau Pinang je lah. Mama semua boleh dapatkan barang dapur basah dekat Mutiara Bersatu Barang Basah Delivery.
Boleh dapatkan seafood yang segar , sayur yang fresh dan macam-macam lagi lah. Yang pasti semua benda ni halal dan servis diaorang cepat.

Facebook: https://www.facebook.com/mutiarabersatu/
Semoga aplikasi-aplikasi yang Mama Siti share dengan mama ni dapat membantu memudahkan urusan mama sekeluarga. Lagi pun dengan menggunakan aplikasi seperti ini dapat mengelakkan diri mama dan keluarga dari terdedah dengan wabak Covid-19 ni.
Semoga bermanfaat!
Sumber : SirapLimau
BACA JUGA INI 14 BABY SAFETY ITEMS WAJIB ADA UNTUK SI MANJA MAMA
PESAN MAMA SITI
Banyak lagi sebenarnya aplikasi online menarik yang mama boleh gunakan kalau nak beli barang online. Mama Siti nak pesan ni , kalau beli barang online tu jangan lupa sedekahkan lah sikit tips kat pekerja/runner yang hantar barang ni. Untung-untung boleh buat beli air basahkan tekak lagi-lagi cuaca tengah panas ni. So, Mama Siti harap kalian semua duduk diam dekat dalam rumah ye masa perintah kawalan pergerakan ni. Pastikan jaga kesihatan dan selalu cuci tangan. Semoga Malaysia bebas daripada penyakit COVID-19.


Doa Mudah Bersalin Untuk Mama Amalkan

Sebagai orang Islam kita pasti percaya dengan kekuatan doa. Sebab tu adanya doa mudah bersalin untuk mama amalkan. Semua orang tahu saat nak melahirkan sememangnya saat yang paling ditakuti setiap mama yang hamil. Mana tak nya, saat nak melahirkan tu merupakan antara hidup dan mati tau. Banyak kemungkinan boleh berlaku. Tapi kita sebagai manusia jangan biarkan rasa takut menguasai diri.
Tarik nafas…lepas…kena bertenang dan mempersiapkan diri sebelum saat nak bersalin tiba. Itulah yang sebaiknya. Mama Siti faham mama yang sedang hamil mesti risau kan? Pelbagai persoalan yang bermain difikiran. Jangan risau, Mama Siti akan kongsi dengan mama semua doa mudah bersalin untuk mama amalkan.
Semoga dengan mengamalkan doa-doa mudah bersalin ini :
Memberikan ketenangan dalam hati mamaMemberikan kekuatan untuk menempuh sakit bersalin dengan mudahBertawakal sepenuh jiwa dan raga kepada Allah SWTMemberi keyakinan yang Allah bersama-sama kita

Doa Mudah Bersalin Normal atau Czer
#1 SURAH MARYAM AYAT 26
Kisah ibu kepada Nabi Isa, Maryam, sangat mendebarkan. Saat bersalinkan Nabi Isa, Maryam bersendirian di tengah padang pasir dan hanya berserah kepada Allah SWT semata-mata.
فَكُلِي وَاشْرَبِي وَقَرِّي عَيْنًا ۖ فَإِمَّا تَرَيِنَّ مِنَ الْبَشَرِ أَحَدًا فَقُولِي إِنِّي نَذَرْتُ لِلرَّحْمَٰنِ صَوْمًا فَلَنْ أُكَلِّمَ الْيَوْمَ إِنسِيًّا
 “Maka makanlah dan minumlah serta bertenanglah hati dari segala yang merunsingkan. Kemudian kalau engkau melihat seseorang manusia, maka katakanlah: Sesungguhnya aku bernazar diam membisu kerana (Allah) Ar-Rahman; (setelah aku menyatakan yang demikian) maka aku tidak akan berkata-kata kepada sesiapapun dari kalangan manusia pada hari ini”.
Paling baik ialah jika mama sempat membaca keseluruhan Surah Maryam sehingga habis sebelum proses bersalin bermula.
#2 SURAH AL-IMRAN AYAT 38
هُنَالِكَ دَعَا زَكَرِيَّا رَبَّهُ ۖ قَالَ رَبِّ هَبْ لِي مِن لَّدُنكَ ذُرِّيَّةً طَيِّبَةً ۖ إِنَّكَ سَمِيعُ الدُّعَاءِ
“Ketika itu Nabi Zakaria berdoa kepada Tuhannya, katanya:” Wahai Tuhanku! Kurniakanlah kepadaku dari sisiMu zuriat keturunan yang baik; sesungguhnya Engkau sentiasa Mendengar (menerima) doa permohonan”.
Doa ini dipanjatkan Nabi Zakaria saat memohon agar dikurniakan zuriat buat dirinya dan isterinya yang mandul.
Asbab dari doa ini juga boleh kita amalkan semasa bersalin agar dikurniakan zuriat yang soleh dan solehah.
#3 SURAH FAATIR AYAT 11
 وَاللَّهُ خَلَقَكُم مِّن تُرَابٍ ثُمَّ مِن نُّطْفَةٍ ثُمَّ جَعَلَكُمْ أَزْوَاجًا ۚ وَمَا تَحْمِلُ مِنْ أُنثَىٰ وَلَا تَضَعُ إِلَّا بِعِلْمِهِ ۚ وَمَا يُعَمَّرُ مِن مُّعَمَّرٍ وَلَا يُنقَصُ مِنْ عُمُرِهِ إِلَّا فِي كِتَابٍ ۚ إِنَّ ذَٰلِكَ عَلَى اللَّهِ يَسِيرٌ
 “Dan Allah menciptakan kamu dari tanah, kemudian dari (setitis) air benih, kemudian Ia menjadikan kamu berpasangan (lelaki dan perempuan). Dan tiada mengandung seseorang perempuan (juga seekor betina), dan tidak pula satu-satunya melahirkan (anak yang dikandungnya) melainkan dengan keadaan yang diketahui Allah. Dan tidak diberikan seseorang berumur panjang, juga tidak dijadikan seseorang pendek umurnya, melainkan ada kadarnya di dalam Kitab Ilahi. Sesungguhnya yang demikian itu mudah sahaja kepada Allah. “
Ayat ini mengisahkan tentang kisah kejadian manusia dari alam rahim sehinggalah menjadi manusia yang sempurna.
Doa ini juga sesuai diamalkan semasa bersalin kerana pengorbanan seorang ibu yang bertarung antara hidup dan mati semasa proses kelahiran.
 #4 SURAH AN-NAHL AYAT 78

“Dan Allah mengeluarkan kamu daripada perut ibumu dalam keadaan tidak mengetahui sesuatu pun, dan Dia memberikanmu pendengaran, penglihatan, dan hati, agar kamu bersyukur.“
Potongan ayat ini membawa maksud bahawa selepas kita dilahirkan dari rahim si ibu, Allah S.W.T menjadikan kita mengetahui segala apa yang tidak kita ketahui sebelum ini.
Allah S.W.T mengurniakan anugerah yang tidak ternilai kepada kita sebagai hamba-Nya seperti akal, pendengaran dan penglihatan.
Maka dengan mengamalkan ayat ini, semoga anak yang bakal dilahirkan diberikan anugerah akal, pendengaran dan penglihatan yang sihat dan baik.
 #5 SURAH ANBIYA AYAT 89

“Dan (sebutkanlah peristiwa) Nabi Zakaria, ketika ia merayu kepada Tuhannya dengan berkata: “Wahai Tuhanku! Janganlah Engkau biarkan daku seorang diri (dengan tidak meninggalkan zuriat); dan Engkaulah jua sebaik-baik yang mewarisi”.
Doa yang dibaca oleh Nabi Yunus ketika berada di dalam perut ikan Nun. Harapannya, anak dalam kandungan juga dapat keluar dengan mudah seperti mana ikan Nun tersebut memuntahkan Nabi Yunus keluar dari perutnya. Malah, doa ini juga sesuai dibaca ketika kita berada dalam kesusahan, agar Allah beri jalan keluar dari kesusahan tersebut dan permudahkan segala urusan.
Antara doa mudah bersalin lain yang boleh mama amalkan ialah :
Surah Yusuf : Untuk anak yang cantik rupa dan akhlaknya
Surah Yasin : Untuk anak tak terpengaruh dengan maksiat
Surah Luqman : Untuk anak cerdik
Surah Al-Imran ayat 8-9 : Untuk memohon rahmat
Surah Ibrahim Ayat 40 : Untuk anak mudah mengerjakan solat
Surah Al-Hujurat : Untuk memperbanyakkan susu ibu
Surah Al-Baqarah Ayat 128 : Untuk anak patuh pada Allah SWT

Doa Untuk Suami Amalkan Ketika Teman Isteri Bersalin
Bukan mama je yang kena amalkan tapi papa pun boleh amalkan sekali tau. Dapatlah jugak menenangkan hati dan rasa tak senang duduk menanti si isteri kan. Papa boleh amalkan doa ini sepanjang proses kelahiran dan bertawakallah sepenuh hati kepada Allah SWT. InsyaAllah semuanya dipermudahkan.
 ربي يسر ولا تعسر ,ربي تمم بالخي
 “Ya Allah kau mudahkanlah urusanku, permudahkanlah jangan disulitkan”

TIPS DIPERMUDAHKAN PROSES BERSALIN
Selain mengamalkan doa-doa di atas, mama juga boleh melakukan beberapa tips mudah dibawah bagi menyenangkan lagi proses bersalin.
Makan kurma, madu atau apa-apa buah-buahan yang dapat memberikan tenaga instant kepada tubuh mama. (Proses meneran memerlukan banyak tenaga)Banyakkan berjalan dan bergerak sebelum bersalin. Sebaik sahaja mama dapat merasakan surge dan bukaan di bahagian bawah, buat aktiviti berjalan sekerap mungkinPositifkan minda dan hati. Cuba untuk buang perasaan takut dan gantikan dengan kegembiraan untuk menyambut zuriat baru mamaPastikan mama berada dalam posisi yang paling mama selesa. Tinggikan sedikit kepala katil untuk memudahkan mama sewaktu proses meneran nanti Buat teknik pernafasan dan teknik meneran yang betul dan teratur. Mama boleh belajar dari video dibawah.

Apa-apa pun hayati dan nikmatilah proses kontraksi, meneran dan bersalin dengan sebaik-baiknya. Bersalin ialah anugerah yang Allah ciptakan khusus dan istimewa buat wanita sahaja.
Semoga bermanfaat!
Sumber : thezuriat, theAsianParent
BACA JUGA BENTAN SELEPAS BERSALIN | JENIS-JENIS BENTAN, RAWATAN & PETUA TRADISIONAL
Pesan Mama Siti
Apa yang penting, keyakinan bagi orang yang berdoa memohon pertolongan daripada Allah SWT dan menyerahkan segalanya kepadaNYA. Bagi mama yang menanti hari tu, Mama Siti doakan supaya semuanya dipermudahkan dan berjalan dengan lancar. Amin.


Bersalin Normal VS C-Section

“Ikut pintu atau ikut tingkap?” Soalan ni dah cukup sinonim dengan wanita terutamanya mereka yang bergelar mama. Bersalin normal atau C-section selalu menjadi persoalan terutamanya buat wanita yang baru pertama kali akan melalui proses bersalin.
Sebelum itu mama kena ambil tahu dulu perbezaan antara kedua-dua kaedah bersalin ini.

Normal:  Merupakan proses kelahiran semulajadi dan ini yang paling diinginkan oleh setiap mama yang hamil.

C-section (pembedahan):  Prosedur melahirkan bayi menggunakan kaedah pembedahan. Kaedah ini mungkin terpaksa digunakan sekiranya terdapat banyak komplikasi kehamilan yang menyukarkan mama untuk melahirkan secara normal atau proses melahirkan bayi secara normal akan membahayakan bayi atau mama. Selain itu juga, kaedah ini boleh digunakan untuk mama yang tak mahu bersalin biasa.

Walau apa pun, kedua-dua kaedah bersalin ni pasti punya kelebihan dan kelemahannya. Ini yang akan Mama Siti kongsikan dengan mama yang bakal bersalin supaya mama lebih bersedia dengan apa saja kebarangkalian yang bakal berlaku semasa nak bersalin nanti.

Apa yang mama perlu tahu tentang bersalin normal?
Menariknya tentang bersalin kaedah ni, selepas melahirkan mama mungkin perlu tinggal di hospital dalam jangka masa yang pendek tapi ia bergantung kepada keadaan kesihatan mama juga. Selain itu, proses pemulihan juga lebih cepat berbanding bersalin C-section.
Sakit bersalin secara Normal
1) Episiotomi
Sakit bersalin kaedah ini ialah untuk menjaga luka jahitan atau episiotomi. Ngeri juga nak buang air lepas bersalin sehingga ada yang sembelit teruk tau.
Kaedah ini antara yang paling selalu digunakan untuk membantu kelahiran berlaku dengan lebih cepat. Biasanya, kelahiran anak pertama memakan masa yang lama dan doktor akan menjalankan episiotomi bagi membuka laluan yang lebih luas pada bahagian perinuem.
Ringkasnya, ia adalah insisi (potongan) yang akan dibuat apabila perineum (bibir rahim) meregang terlalu perlahan. Bahagian yang akan dipotong biasanya akan dibius terlebih dulu, kecuali jika mama dah diberikan epidural.
Episiotomi dilakukan untuk mengelakkan koyakan yang tak seragam pada faraj akibat cara meneran yang salah. Ia juga dapat membantu kelahiran bayi yang bersaiz besar.

2) Induksi
Kaedah ini akan digunakan untuk mengalami masalah pre-eklampsia, kembar, ketuban pecah terlalu awal, saiz bayi terlalu besar, atau proses kelahiran yang terlalu perlahan.
Doktor mungkin akan memberi ubat atau membuat beberapa teknik untuk merangsang agak berlakunya pengecutan rahim (kontraksi) secara semulajadi.
Antara teknik yang paling biasa dilakukan adalah memecahkan selaput ketuban.
3) Forsep & Vakum
Forsep adalah sejenis alat penyepit yang hujungnya berbentuk sudu bagi memegang kepala bayi.
Vakum pula merupakan alat berbentuk kon yang diletakkan atas kepala bayi bagi menyedutnya keluar.
Kedua-dua alat ini akan digunakan oleh doktor untuk mengelakkan bayi daripada lemas akibat terlalu lambat dikeluarkan.

Kelebihan bersalin Normal

Bayi dan badan mama sendiri akan mengembang dengan sendirinya setelah bersalin. Bila pembukaan faraj berlaku , semua cecair amniotik dalam paru-paru bayi akan dikeluarkan secara semulajadi.Semasa proses ini, bayi akan menelan bakteria pelindung yang menjelajah ke ususnya sekali gus meningkatkan sistem imun tubuh si manja.

Kelemahan bersalin Normal

Dalam kaedah ini, keseluruhan proses bergantung kepada persediaan tubuh mama. Maka, tak ada jadual bersalin yang spesifik untuk kaedah bersalin dan bergantung penuh (100%) pada pembukaan pintu serviks.Bila dah nak dekat bersalin, mama pasti akan rasa cemas, takut dan tekanan.Ada juga sesetengah kes, proses bersalin ni boleh meningkatkan risiko ketidakupayaan.Bersalin normal juga mungkin boleh menyebabkan masalah seksual selepas bersalin.Risiko trauma kelahiran akan meningkat terutamanya bila waktu bersalin tu memerlukan bantuan forsep atau vakum.

Apa yang mama perlu tahu tentang bersalin C-section (pembedahan) ?
Walaupun bayi mama berkemungkinan besar selamat dilahirkan, badan mama juga memerlukan masa yang lebih lama untuk sembuh berbanding mereka yang melahirkan anak secara normal.  Ada dua jenis kategori yang mama perlu tahu :

Pembedahan caesarean elektif : Pembedahan ini adalah dirancang dan dijadualkan terlebih dahulu sebelum mama mengalami sakit bersalin.

Pembedahan caesarean kecemasan : Pembedahan ini tak dirancang dan boleh berlaku sekiranya berlaku komplikasi serius terhadap mama dan juga bayi semasa proses kelahiran. Dalam kebanyakan kes, pembedahan ini berlaku tanpa dirancang. Sekiranya mama dimaklumkan oleh doktor untuk melakukan pembedahan ini, jangan panik dan segera menyiapkan diri untuk melakukannya kerana pembedahan ini mempunyai tahap keberhasilan yang sangat tinggi. Namun begitu, pembedahan ini sebenarnya tak boleh dilakukan banyak kali kerana akan meningkatkan risiko mama mempunyai masalah kehamilan kelak.

Sebelum prosedur ini diteruskan, mama perlu melakukan beberapa ujian untuk memastikan kumpulan darah serta isu perubatan mama yang lain. Keputusan ujian-ujian ini juga akan menyediakan informasi lengkap tentang keadaan kesihatan mama yang akan membantu sekiranya mama memerlukan pemindahan darah. Konsultasi bersama pakar bius juga akan dilakukan bagi membincangkan pilihan yang terbaik untuk mama.
Mama juga perlu berpuasa dalam tempoh lapan hingga dua belas jam sebelum pembedahan.
Sebelum masuk ke dewan pembedahan, cuba bertenang dan berfikiran positif. Ini sedikit sebanyak akan membantu pembedahan mama.
Sakit bersalin C-section
1) Semasa pembedahan
Lazimnya, potongan akan dibuat pada bahagian abdomen secara melintang di atas bahagian ari-ari. Kemudian, barulah dipotong pada bahagian rahim.
Air ketuban akan disedut dan kepala bayi akan dikeluarkan terlebih dahulu supaya bahagian mulut dan hidungnya dapat dibersihkan secepat mungkin untuk bayi bernafas.
Kemudian, plasenta akan dikeluarkan sebelum potongan tadi dijahit semula.
2) Selepas pembedahan
Selepas pembedahan, mungkin ada mama yang berasa mual atau menggigil.
Ini adalah kesan daripada ubat bius, kesan rahim mengecut, atau kesan penurunan adrenalin.
Tapi jangan risau, kesan ini akan hilang dengan cepat dan mama akan berasa mengantuk.
Selepas kesan bius hilang, luka pembedahan inilah yang akan menyebabkan mama rasa sakit atau tak selesa semasa berpantang.

3) Penjagaan khusus
Wanita yang melahirkan bayi melalui kaedah ini terpaksa tinggal di hospital lebih lama berbanding normal.
Walaupun tiada sebarang komplikasi selepas bersalin, mereka yang bersalin kaedah ini perlu berada di hospital antara tempoh 3-5 hari.
Tempoh berpantang juga adalah lebih lama sedikit berbanding mereka yang normal. Pemakanan juga perlu dijaga sebaiknya supaya tiada kesan sampingan jangka masa panjang.
Mungkin ada yang mendakwa rasa sakit itu masih lagi terasa selepas 6 bulan atau 1-2 tahun. Namun, ada juga yang tiada sebarang masalah selepas bersalin hingga boleh bersalin sehingga 3 kali lagi secara pembedahan kaedah ini.
Kelebihan bersalin C-section
Mampu kurangkan tekanan dan kerisauan mama tentang proses melahirkan yang mungkin menyakitkan.Peluang untuk bayi mengalami trauma kelahiran kerana tiada forcep dan vaccum digunakan adalah kecil.Risiko masalah seksual selepas melahirkan lebih rendah.
Kelemahan bersalin C-section
Kebanyakan kes bersalin c-section akan dirancang dulu tapi tak bermakna bayi mama dah cukup bersedia untuk dilahirkan dan mungkin belum capai tempoh matang lagi.Kiraan due date yang tak tepat boleh berlaku.Kaedah bersalin ini berisiko kehilangan darah jauh lebih besar.Suntikan epidural boleh meningkatkan pelbagai komplikasi yang mungkin berlaku.Mudah terdedah dengan pelbagai jangkitan dan darah beku.Kadar kematian juga lebih tinggi untuk mama dan dua kali ganda risiko kematian bagi bayi.Mungkin mengalami komplikasi seperti masalah fungsi usus dan mama kena tinggal lebih lama di hospital sekurang-kurangnya 3-4 hari bergantung pada tahap kesihatan mama.
Risiko melakukan pembedahan lebih daripada satu kali
Antara risiko yang bakal berlaku kepada mama sekiranya melakukan pembedahan ini lebih daripada satu kali untuk melahirkan anak :
Plasenta previa (uri di bawah)Plasenta accreta (uri melekat)Hysterectomy (pembedahan membuang rahim)
Risiko-risiko ini akan lebih tinggi bergantung kepada berapa banyak kali mama melakukan pembedahan ini. Selain itu juga, akan berlaku banyak masalah keibuan dan kehamilan selepas melakukan pembedahan seperti kecederaan usus, sista, pendarahan, ketidaksuburan, kebergantungan kepada mesin ventilator dan kemungkinan dimasukkan ke dalam unit kecemasan hospital (ICU) selepas pembedahan dilakukan.
Dalam pada itu, pembedahan ini sukar untuk dilakukan sekiranya sudah terdapat parut lama akibat pembedahan yang sama. Pembedahan ini sememangnya akan meninggalkan parut. Semakin banyak pembedahan pernah dilakukan, semakin banyak parut yang ditinggalkan. Ini akan menyebabkan pembedahan seterusnya menjadi sukar untuk dilakukan.
Berapa kali pembedahan boleh dilakukan?
Menurut pakar, pembedahan yang pertama atau kedua kali tak akan mendatangkan mudarat yang teruk kepada mama. Namun begitu, pembedahan kali ketiga, keempat dan seterusnya akan mengundang pelbagai risiko kesihatan berkenaan keibuan dan kehamilan. Ini menunjukkan bahawa pembedahan yang dilakukan banyak kali sememangnya akan mengundang bahaya kepada wanita yang melakukannya.
Sebenarnya, tiada jawapan jelas mengenai angka tepat berkenaan berapa kali boleh melakukan pembedahan C-section. Namun begitu, sudah jelas bahawa pembedahan ini selamat untuk dilakukan buat kali pertama dan kedua. Oleh itu, jika mama berhasrat untuk melahirkan anak melalui prosedur ini buat kali ketiga, keempat dan seterusnya, mama kena berbincang terlebih dahulu dengan doktor.
Kesimpulannya, bersalin biasa mahupun C-section (pembedahan) tetap ada sakitnya yang tersendiri. Masing-masing ada kelebihan dan kekurangannya. Terpulang pada mama sama ada nak berusaha melahirkan secara normal atau memilih kaedah C-section. Sakit bersalin itu ada hikmahnya.
Semoga bermanfaat!
Sumber : siraplimau, hellodoktor
BACA JUGA BENTAN SELEPAS BERSALIN | JENIS-JENIS BENTAN, RAWATAN & PETUA TRADISIONAL

Pesan Mama Siti
Tipulah kan kalau Mama Siti kata bersalin tu tak sakit. Tentulah setiap kali bersalin itu sakit, tak kiralah bersalin dengan kaedah apa pun. Tapi orang selalu cakap rasa sakit bersalin itu tentu akan terbayar bila mama dapat pegang dan peluk bayi mama. Dan sakit bersalin tu juga akan membuatkan mama lebih menghargai pengalaman bersalin dan memberi kasih sayang sepenuhnya kepada si manja. Tak gitu?

Apa perbezaan bersalin secara Normal atau C-Section?Normal:  Merupakan proses kelahiran semulajadi C-section (pembedahan):  Prosedur melahirkan bayi menggunakan kaedah pembedahan. Kaedah ini mungkin terpaksa digunakan sekiranya terdapat banyak komplikasi kehamilan yang menyukarkan mama untuk melahirkan secara normal atau proses melahirkan bayi secara normal akan membahayakan bayi atau mama. 2 jenis kategori bersalin secara C-Section :i)  Pembedahan caesarean elektif : ia dirancang dan dijadualkan terlebih dahulu sebelum mama mengalami sakit bersalin. ii)  Pembedahan caesarean kecemasan : Pembedahan ini tak dirancang dan boleh berlaku sekiranya berlaku komplikasi serius terhadap mama dan juga bayi semasa proses kelahiran.Apa risiko jika melakukan pembedahan lebih dari satu kali?i) Plasenta previa (uri di bawah)ii) Plasenta accreta (uri melekat)iii) Hysterectomy (pembedahan membuang rahim)


3 Aktiviti Mudah Untuk Meningkatkan Perkembangan Kognitif Anak-anak

Perkembangan kognitif merupakan suatu proses dimana kanak-kanak belajar untuk mengenalpasti objek, menyelesaikan masalah, dan juga berfikir secara logik. Sebagai ibu bapa, terdapat pelbagai cara yang boleh dilakukan untuk meningkatkan perkembangan kognitif dan minda si manja. Antaranya adalah dengan bermain beberapa permainan yang mudah dan menyeronokkan.
Berikut merupakan tiga aktiviti yang Mama boleh lakukan bersama si manja untuk meningkatkan perkembangan kognitif mereka:
Puzzle
Puzzle membantu meningkatkan kemahiran berfikir, logikal, dan juga mencabar ketangkasan minda si manja. Anak-anak harus menyusun dan berfikir secara kreatif untuk mencantumkan cebisan puzzle bagi membentuk imej yang betul.
Malah, aktiviti ini juga membuatkan kedua-dua bahagian otak si manja bekerja pada masa yang sama – bahagian kreatif bekerja untuk melihat sebuah puzzle yang siap, sementara bahagian logik pula bekerja untuk memadankan kepingan puzzle dengan betul dan membentuk imej yang sempurna.
Board Games
Board Games seperti permainan dam haji, Monopoly, atau ular tangga dapat menggalakkan kemahiran mengira, berfikir, dan meningkatkan fokus mereka. Board Games yang juga lebih meriah apabila dimainkan bersama turut membantu kemahiran komunikasi anak-anak disamping mengeratkan hubungan kekeluargaan.
Permainan Video
Bertentangan dengan pendapat dan kepercayaan orang ramai bahawa permainan video hanyalah sumber hiburan yang boleh membawa kepada keburukan, permainan video sebenarnya sangat membantu dalam perkembangan kognitif si manja.
Permainan dan aksi yang dipamerkan di skrin dapat meningkatkan koordinasi, kemahiran menyelesaikan masalah, dan juga memori anak-anak. Hal ini kerana, ketika mereka bermain permainan video, anak-anak harus menyelaraskan pergerakan visual, pemerhatian, dan fizikal mereka, disamping membuat keputusan dengan tepat dan tangkas agar mereka dapat ke peringkat seterusnya.
Untuk menambahkan lagi keseronokan disamping meningkatkan kemahiran kognitif dan sosial anak-anak, Sunway Velocity Mall bakal mengadakan acara “March More Fun School Holiday” bermula 11 hingga 22 Mac ini!
Germ Buster Motion Sensor Game @ GF, Sunway Velocity Mall
 11-22 Mac 2020
Sambil Mama membeli-belah di Sunway Velocity Mall jangan lupa  untuk sertai permainan video, Germ Buster Motion Sensor Game dan berpeluang untuk mendapatkan pelbagai baucer eksklusif daripada beberapa rangkaian kedai kanak-kanak Sunway Velocity.

Para pengunjung hanya perlu bermain Germ Buster Motion Sensor Game secara PERCUMA, kumpulkan mata daripada permainan tersebut, dan tebus hadiah-hadiah dibawah (tanpa perbelanjaan minima!):
Bagi 50 point dan ke bawah, anda boleh menebus diskaun, promosi atau sampel eksklusif*. Bagi 50 point dan ke atas, anda boleh menebus baucer tunai* bernilai RM20.Untuk 50 ahli VeloKiddie pertama setiap hari dari 11-14 Mac 2020, anda juga berpeluang untuk mendapatkan baucer tunai RM30 & satu plushie kucing* – tanpa mengambil kira apa sahaja skor permainan video tersebut!
*Tertakluk kepada terma & syarat.

Dalam masa yang sama, jangan lupa untuk mengambil peluang mendapatkan barang-barang kegemaran anak Mama dari Mums & Kids Bazaar. Bazar ini akan turut diadakan di ruang Germ Buster Motion Sensor Game sepanjang acara berlangsung.

Mama boleh membelanjakan baucer tunai di gerai terpilih, atau mana-mana kedai yang menjual barang kanak-kanak seperti Mothercare, Bath & Kids, Anakku, KidzB, kOkO BLOCK, Hippopo Baby Spa & Wellness, Chicco, Poney, Toys ‘R’ Us, Gymboree, 123 Bake & Cotton On Kids. Ini juga masa terbaik untuk membeli barang-barang ‘kembali ke sekolah’ buat anak-anak anda!

Untuk maklumat lanjut, layari laman rasmi Sunway Velocity Mall dan follow Facebook & Instagram Sunway Velocity Mall bagi mendapatkan info terkini mengenai acara tersebut dan pelbagai promosi menarik.